
१.तिभय जुजुपिनि पालय्‌ च्वयातःगु म्ये 


म्येपु १: प्रनमति श्री जुगपति 


राग ॥ ताल जति ॥ 


प्रनमति श्री जुगपति चन्द्र सूर्य धर्म्म तो साखि २ 
नेपाल राजस षव यारे मखोन सास्य असत्यया ॥ 
सत्यानास जुस्य वरोयो ॥ १॥ 


(रघुप?)तिस तर तया उचित शुयाके केन॑ मोरोरा २ 
पेता आर्थि वड बनिजार बन्धनस तसे केडाने ॥ 
शणागति बैलि तोरोरा ॥ २॥ 


रोगि उतेव जुरडासे वैद्य झास्य उपाय यातं २ 
थवछि जिरङाव यादोर मस्यरो प्रणगतितो हेनने ॥ 
जश सुयाकेनं मदु रे ॥ ३ ॥ 


दुर्जनण मधुर वचनन माया जारस छुय तरे २ 
अनेग उपायओ बुधि याङ माकाय होनके दिरतो ॥ 
थथिङ धर्म्म याङ बिज्यातं ॥ ४ ॥ 


बाकाय फुकिंज थवथिथे इलिष्या बाद मतेरने २ 
बन बिनुन सिंह मोक थें सिंह बिनुन बन मोक थें रा (॥) 
थेथे इलिष्या मतेरने ॥ ५ ॥ 


पालिजाःस्वां १ 


उचेतस अन्चित याड थव रा तु खड केडाने २ 
शुयाके नं उचेत्त दया ते, वर्तमान थर्थे जुस्यं वरोयो ॥ 
अबिधि बतरपो सोहुने ॥ ६॥ 


ङ्हथेया लोकसके माम बबु चन्द्र सुर्य वतेतु रे तु खे २ 
आवया (लोक?)स्यन हरंत मते रे, माम बबुयाके धरम दहुने ॥ 
छु पेर ओ बोय फव क्षे ॥ ७॥ 


... केडातु सोस्य दिरतो, मनुषन याडा पाप सोहुने २ 
भुमिश पेया वया बेहे तस्यं पापस गाध मतेरले ॥ 
पृथिमिन सोय मफु रे ॥ ८ ॥ 


मानुख जरम अथिर संसार लंख वोंबोलि थ्यं ता चोने मदु रे २ 
असत्य अधधप्र्म ईप्र्या मतेरे, पाप पुने जुको तु खे द्वायिव ॥ 
धन संसरग मजु रे॥ ९॥ 


श्री मानिगर धम्मीस्त राजास, श्री नरसिंहदेव त्रिभयं २ 
नरपति पालित स्वामि खडूगसिद्धि चिलंकारने ॥ 
लिपु छेदरपो थजुरे ॥ १० ॥ 


श्री एनद्रर मण्डप थानस, नाना अलंकारमयन पोस्य २ 
हस्ति रथ यिन्द्र विजय जात्रा छिजिस्यन श्वगुने ॥ 
गुनिस्यं उपहास मतेरे ॥ ११ ॥ 

सम्बत ६९२ थो मे चिडाया ॥ 


साभारः वैद्य,जनकलाल,(निसं११२२),नेपालभाषाया प्राचिन काव्य सिर्जना । येः नेराप्रप्र । 


२ नेपालभाषाया काव्य-मुनाःरामेश्वर हयाउँनिभाः 


अनुवाद 


श्री युगपति चन्द्र व सूर्य गुपिं धर्म-साक्षी जुयाच्वन, थुमित प्रणाम दु । नेपाल 
राज्यय्‌ खःगु, भिंगु ज्या याःपिन्त नं मखुगुकथं सनीपिं, याइपिं असत्यीतयगु सत्यानाश 
जुयावल ॥१॥ 

भगवानं झीत तरय्‌ यानातःगु (सकतां माःगु वस्तु चूलाकातःगु) औचित्य क्यने 
म्वाःलला ? (धर्म-अर्थ-काम-मोक्ष) थुपिं प्यता लाय्त वंम्ह बञ्जाः बन्धनय्‌ तक्यन । 
शरणागति नं शत्रु जुइफइला ? ॥२॥ 

ल्वगि जुयाच्वंबलय वैद्य वयाः उपाय यात । थःगु ल्वय्‌ जक जीवं (लाय्वं) गुण 
याःगु नं ल्वःमंकी, प्राण ब्यूम्हसित हे हेला याइ । जश (बीगु चलन) सुयाकें मदु ॥३॥ 

दर्जनं नायुगु खँ ल्हानाः मायाजालय्‌ क्यंकल । (अथेनं) अनेक उपाय यानाः 
मांकाय्‌ हंकातल। थज्याःगु धर्म यानाबिज्यात ॥४॥ 

बाकायू, फुकीपिं थवंथवय्‌ ईर्ष्या यानाः च्वनेमते | बन मदयाः सिंहत सिनावंथे, 
सिंह मदयाः बन फुनावंथें जुइ, थवंथवयू ईर्ष्या यायूमते ॥५॥ 

उचित याःपिन्त अनुचित याना: थःगु हे ला (ख्वाः) क्यंगु जुल । सुयातं 
(न्ह्याम्हसित) नं उचित दया याय्माःगु थौंया ई थथे जुयावल । तर मखुगु ज्या सनीपिं 
अप्वयावल, स्वयादिसँ ॥६॥ 

न्हापा-न्हापाया मनूतय्के मां-बौप्रति चन्द्र व सूर्ययाके थें श्रद्धा दु । आःया 
मनूतय्सं थ्व थिति स्यंकेमते । मां-बौपिंके धर्म दय्कि (ति) । छु पिल व हे बुया वयुफु 


।।\।। 

क्यनातःगु ... ला स्वयादिल । (अथेनं) मनूतय्सं याःगु पाप (नं) स्वयादिसं । बुँइ 
छु पित व हे बुयावइगु खः । अथे जूगुलिं पाप नं बँय्‌ थुनेमते (पीमते) । पृथ्वीं थ्व स्वयूमफु 
॥॥८॥ 

मनूया थ्व जन्म अस्थिर संसार खः, लखयू च्वंगु ब्याँया थे ताःतक च्वनेमदु । 
असत्य, अधर्म व ईप्र्या याय्मते । पाप व पुण्य धैगु ला द हे दु । धनलिसे न्ह्याबलें 
नापच्वने दैमखु ॥९॥ 

श्री मणिगल (यल)यात प्रतिपाल यानाच्वंपिं धर्मात्मा जुजुपिं श्रीनरसिंहदेव समेत 
स्वम्हं जुजुपिंत ताःकालतक खड्गसिद्धि लायूमा । शत्रुतय्त छेदन यायूफय्‌मा: ॥१०॥ 

श्री इन्द्रमण्डप दबुली थीथी तिसां त्वःपुयाः हस्तिरथ ब्वयातःगु इन्द्रविजयजात्रा 
झी स्वःवने । सःस्यूपिंसं (थ्व म्ये च्वःम्हसित) हिस्याना दीमते ॥१ १॥ 


नेपालसम्वत्‌ ६९२ स थ्व म्ये चिनागु जुल । 


साभार:सिंह,तुल्सीलाल(नेसं ११३६), 'यलय तिभय जुजुपिनि पालयूया म्ये' नेपालभाषा,६;१-९ । 


४ नेपालभाषाया काव्य-मुनाःरामेश्वर ह्याउँनिभाः 


म्येपु २: अमल सहस्र नाम 


अमल सहस नाम श्रीबुंगमलोकेश्वर 
दिनपति शुमरपा राषरपन २ 


तिपुरन येसे हरो, छेदरपे कामना, 
खड्गसिद्धि छरपोरस्यं प्रसन जुय ॥ १ ॥ 


नेपारस आवन डूहा सेया धाव मदु रे, 
स्वंचा पेन्हुन क्वाठ (पो)र छाया २ 
तिभय थाकुरजुन, चोगाम क्वाठ पेन्हुन 
छास्य आनन्दन वया ॥ २ ॥ 


बरषुनि बथानस संचा नस्यं येय थें 
कायन गाचक योशे चोनोयो २ 
कंदोर सेगुकोतों चातु चोङ हरोयो, 
यंगर यंबुया प्रजा मनडेनोयो ॥ ३ ॥ 


निन्हुन नेगाम मागर होरोचो देश 

छयाडन लुर कास्यं हयका २ 

शबाजन धाधाव(?) थासे वया श्वयाव, 
ख(डप्व) (देश)या रोक पिरच्यातोयो || ४॥ 


पाल्लिजाःस्वां 


पाशन केड हस्ति छुन राषरपा थ्य, 
बिपतिस राषलपा गथे मसेर २ 
बहुबुद्धि गरनथंया ग्याण याङ दिरतो, 
पास याय मछारोयो गति सर्जन ॥ ५॥ 


खसत गागोरे चागान पतरके मफोल, 

थव सिरस मि तुनो महेमा छाय २ 
दुर्जनया बचनन सर्नागति हेने, 

छखेनस खोबि थस्य जाय फव खे ॥ ६ ॥ 


संको चगु भोंत पनति राज दाको मोयाव, 
कचा ल्हाया सिमा थ्यं चोनङासेन २ 

बर बुद्धि उपायन राज लिकासे बिया, 
थथिंग्व उचेत दाको हनरपर ॥ ७॥ 


अति अहंकारन थम शुपर मदशे, 
पिथिन मब्यासे महेमान जोर तो २ 
राजहंश नेम्हंसेन कापरे बोयका थ्यं, 
पररपिव महेमान श्वहुने ॥ ८ ॥ 


तिपुरस षव यारे मखोन सासे योसे हर, 
थव रा तु खडन सङ दिरतो २ 

येथ्यं थसने थो चाकन वने मफु रे, 
पापन भुजरपं मोय फुव क्षे ॥ ९ ॥ 


६ नेपालभाषाया काव्य-मुनाःरामेश्वर हयाउँनिभाः 


श्रीनरसिंहदेव, श्रीपुरन्द्रसिंहदेव, 
श्रीउधवसिंहदेव त्रिभय स्वामि २ 
जगतसं आधार जयं जयं प्रतापे, 
आवया थें सतुर छेदरपेने ॥ १० ॥ 


श्री एन्द्रर मदपस चतुर दिग हस्ति बोया 
मयन पोस्य दिप आरंकार २ 
एन्द्रविजय जात्रा जिपनिस्यं श्वर वया, 
गुणिजनरोकस्य हास मतेरे॥ ११॥ 


शुभ ॥ सम्वत ६९४ चोगाम क्वाठ दडाया ॥०॥ 


साभारः वैद्य,जनकलाल,(नेसं११२२),नेपालभाषाया प्राचिन काव्य सिर्जना । येः नेराप्रप्र । 


अनुवाद 

द्रःछिगु नामं अमर जुयाबिज्यानाच्वंम्ह श्रीबुंगमलोकेश्वर सूर्य भगवानपाखे 
(जिमित) रक्षा याय्मा धकाः लुमंकाच्वना । त्रिपुरं (ख्वपं) चाकःलिकं क्वत्यलाहल, व 
चाकःयात (घेरायात) त्वाःथलेत छलपोलं खड्गसिद्धि बियाबिज्याय्माल ॥ १॥ 

नेपालय्‌ थ्वयां न्हापा स्वचा प्यन्हुं क्वाथया पलिंच्यूगु (क्वाथ दने सिधय्कुगु) स्यू 
धाःपिं मदु । स्वम्ह जुजुपिंसं चोगांया क्वाथ प्यन्हुं दय्के सिधय्काः आनन्दं बिज्यात ॥ २॥ 

बखुंया बथानय्‌ सतांचां नय्त यला: कायू थें चाकःलिं घेरा बियाच्वन । यंगल व 
यम्बु (ये) या प्रजापिंसं खँ हे मन्यंसे कंदोर व सेगुक्वसं पा: च्वनाच्वन ॥३॥ 

निन्हुया दुने निगू गां मागर व होरोचोय्‌ दुहांवनाः लुटय यानाहल । युद्ध नगरा 
थानाव:गु स्वयाः ख्वपया मनूत ग्यानाः न्हयःहे मवयकल ॥४॥ 


पालिजाःस्वां 


पाशय्‌ क्यंम्ह किसियात छुं रक्षा यानाब्यू थें बिपत्ती रक्षा यानाब्यूगु गथे मसिल ? 
आपालं ज्ञानगुणया सफूया ज्ञान दुपिंलिसे पासा याय्त सज्जनपिं छायू मछाले माल ?॥५॥ 


संबाःगु चाया थल चा तयाः पर्क मफु । थःगु हे छयनय्‌ मिँ तयाजूम्हसिया महिमा 
हे छाय्‌ ? दुर्जनया वचन न्यनाः शरणागतियात क्वह्यंका: व्यवहार याग्गु धैगु छुं नं इलय्‌ 
ख्वबि पिकायू मालेफु (ख्वयाजुइफु) ॥६॥ 


सक्व, चंगु, भ्वँत, पन्ति राज्य फुक्क फुकाः कचा पालातःगु सिमा थें 
च्वनाच्वंबलय्‌ बल व बुद्धिं उपाय यानाः राज्य लितकयाबियां नं थजाःगु उचित ज्यायात 
अपजस बिल॥७॥ 


अति घमण्ड यानाः थः धाःसा सुपःति हे मग्यंसां (?) पृथ्वी हे मन्ह्यंक तःधनाजुल । 
राजहंस निम्हसिनं कापलेयात ब्वयूका: यंबलयू थे कुतुंबनीगु महिमा (बाखं) स्व ॥८॥ 


थः हे ला (छँजः) खंकाः व्यवहार यानादिल । (तर), त्रिपुर (ख्वप) यात खःगु 
याःसां मखुकथं सनाहल । अथे यथे संसां थजु । थ्व चाकलं (भुमरी) पिहांवने मफु । 
तच्वःगु पापया कारण सीफु ॥९॥ 
श्रीनरसिंहदेव, श्रीपुरन्द्रसिंहदेव, श्रीउद्धवसिंहदेव स्वम्ह स्वामी, जगतयात तिबः 
बियाच्वंपिं स्वम्ह जुजुपिनिगु विजयया ध्वाँय्‌ ब्वयके, अनंलि शत्रुतयूत छेदन याय्‌ (पाले) 
॥१०॥ 

श्री इन्द्रमण्डपय्‌ प्यंगुलिं दिशायू किसि ब्वयाः मयनं पुयाः (कुसां कुइकाः?) 
चाकःलिं मत च्याकातःगु इन्द्र-विजय-जात्रा जिपिं स्वःवया । सःस्यूपिंसं जिमित 
हिस्यायूमते ॥ ११॥ शुभ ॥ 


सम्वत्‌ ६९४ चोगामय्‌ क्वाथ दनागु जुल । 
साभारःसिंह,तुल्सीलाल(नेसं ११३६),'यलय तिभय जुजुपिनि पालयूया म्ये' नेपालभाषा६;१-९ । 


८ नेपालभाषाया काव्य-मुनाःरामेश्वर ह्याउँनिभाः 


२.सिद्धिनरसिंह मल्ल ( ने.सं.७२६-७८१ ) 


घनन सुजासे वल 


॥ राग- मेघ मल्लाल ॥ ताल -जति॥ 


घनन सु जासे ओल खन परबसा तोल , 
मल जुत बारंबार, सोय सर सलफाओ ॥१॥ 


श्याम धनि जे छम्ह छतरिस दुकाओ, 
दयालनो (दया र नाम ) मन थिर अभय बियाओ ॥ २॥ 


उबारन ब्याङ बाल झंगल म्हसखा हाल, 
एकांत तिरिया जिओ छु बोधन तय चाओ ॥३॥ 


वाफुति (वा गात)दक्षिण शीत, म्हस एस वला दित, 
काम षु बलान चंदार्या धालपं संजोत आओ ॥४॥ 


सिद्धिनरसिंहया स्वामि गोपिनाथ चतुर मि, 
अनुगुण मूलन मोह मबिल डयाओ ॥५॥ 


साभारः तुलाधर,सुगतदास(सं),(नेसं१०७६),मल्ल शाहकालया मे । येः मानदास सुगतदास। 


पाल्लिजाःस्वां 


भावानुवाद 


सर्गतयू घनन न न्या: स: पिकासे सुपाचं भुनाच्वन, 
उप्रीमय पल्पसा नं त्वया च्वन । 
तःक: मछिं मल: नं जुत, सः न्यनेबलयू मनहे पिपीच्यात । ॥१॥ 


हे श्याम, जि छम्हसितनं न्ह्येका,छलपोलया कुसां कुइका बिज्याहूँ । 
जित: थ्व बर्षाया संकतं रक्षा याना बिज्याहुँ। 

जित: अभय बर बिउसे छलपोलया नां ( कृपालु भक्त बत्सल) 
सार्थक जुइका दया याना बिज्याहूँ । ॥२॥ 


ततःसलं उ नक्सां ब्यांचात हालाच्वन ,झंग:त, म्हयखात नं हाला च्वन । 
जि याकःमिसां थ:त गथे चिनातय्‌ फइ ? 

(थुजागु बर्षाकालय थः मतिनामि नापं बाया च्वं च्वने मालिबलय्‌ 
थःगु मन चिना ,थःगु प्राण गथे ल्येंका तय्‌ फइ ।) ॥३॥ 


दक्षिणं वा फय छु वल ,जितला एस बिखं वाथा कंकल । 
कामदेबं खुँ पलाखं वया: बाणं कय्कल । ॥४॥ 


सिद्धिनरसिंहया स्वामी गोपिनाथला तसकं चंख खनि । 
वयात ययेका च्वनार्थे वं धा:सा जिगु प्रेमया छुं हे मू मतः । ॥५॥ 


१० नेपालभाषाया काव्य-मुनाःरामेश्वर हयाउँनिभाः 


३.जगज्योति मल्ल (ने.सं.७३३-७५६) 
बनज वाडान 


बनज वाडान छं नों मचुव 
लिहा वयाव छे बु चुव, 
थथेंगु खे बनज याये छला । 
तिरि पुरुष महोतले लमि झ्यातु 
होसा निसा ओम्ह वातु 
थथेंगु खे लामि जुय मछाला । 
ज्या दतोले ज्यापुमि माला 
ज्या धुनडाव ज्याला बिय मुमाल 
थथेंगु खे ज्यापुमि जुय मछाला । 
थव काजस छु मयाक मारण तारण गय याक 


थथे खे थ्व थ्व जुगस जुय मछाला । 


साभारः वैद्य,जनकलाल,(नेसं११२२),नेपालभाषाया प्राचिन काव्य सिर्जना । येः नेराप्रप्र । 


पालिजाःस्वा ११ 


भावानुवाद 


व्यापार वना: छुं मचू 
लिहाँ वयाः छेँ बँ चुल 
थथे जाःगु व्यापार नं यायूगु ला ? 


कलाः भाःत महोंतले लमि झ्यातु( यः) 
निम्ह हनेवं उमि याउँ -मयः 
थुजाःगु लमि जुइ मछा: । 


ज्या दत्तले ज्यापुत मा: 
ज्या क्वचाय्वं ज्या बी म्वाःला ? 


थजाःग ज्यापु जइ मछाः | 
७० ७० SJ 


थःगु ज्याय्‌ छुं मयाःसे मन्त्र तन्त्र गथे याय्‌ 
थजाःग खँय थ्व इलय्‌ जइ मछाः । 
S ७ नर OS) 


१२ नेपालभाषाया काव्य-मुनाःरामेश्वर हयाउँनिभाः 


४. महिन्द्र मल्ल ( ने.सं.६८०-६९४ ) 
कपटी मायान क्यन्या हे रामा 


राग: विभास ॥ तालः पताल्र 


कपटी मायान क्यन्या हे रामा ॥ धु॥ 


न्ह्यवस जी दान्या, छि पाली मजोन्या, सेखया रस तु लेन्या । 
लोभस तु दोन्या, थिर तासे चोन्या, जमया पास मखन्या ॥ १ ॥ 


हितन जि कन्या, न्हसस मथन्या, आव नुगल मछिन्या । 
अनारी मनन लिमल मखन्या, मखल लपु स दुबिन्या ॥ २॥ 


पुराण आदिन तंत्र मन्त्र जप तप दक्व जीन बोन्या । 
न्हिनिछिया दिन खिउसे वन छि नाम काय मल्याना ॥ ३ ॥ 


अनक विधिन नरया पतिन मल महिन्द्रन ल्हान्या । 
छ याय दासीन छु मा जि पापीया कृष्णया दासन ल्हान्या ॥ ४॥ 


साभार: तुलाधर,सुगतदास(सं),(नेसं१०७६),मल्ल शाहकालया मे । ये: मानदास सुगतदास। 


पात्रिजाःस्वां १३ 


अनुवाद 


हे राम, कपटी मायां जित क्यंकल ॥धु॥ 


छिगु पालि मज्बंसे सुखया रसय दुबिनाच्चनाः (लुकु बिनाः) 
जिं न्हापा-न्हापा हे द्रंकागु जुल | 

न्ह्याबलें स्थिर जुड धैगु मती तयाः, 

यमराजया पाश हे मस्वःसें लोभय दुबिना ॥१॥ 


भि-भिंगु खँ कॅबलय नं न्हायपनं हे मन्यनाः, 
आः वया जित नुगः मछिंसे च्वन । 

जिग छुं मस्यूगु मनं लिपा छुं जुइ धैगु मखना 
जि मखुगु लँपुइ दिबिनागु जुलल ॥ २॥ 


पुराण आदि तन्त्र, मन्त्र, 

जप, तप दकव जिं ब्वना । 

नह फुना चा वयाः ख्युंसे च्वर्थे 
छिगु नां कायगु ई नं मन्त ॥३॥ 


अनेक कथं जुजु महिन्द्र मल्लं 
थ्व खं ल्हानागु जु ल। 


कृष्णया दास जि पापी मेगे छुयाय फु ? 
बरु छिके क्षमा फ्वनाच्चना ।।४॥ 


साभारःसिंह,तुल्सीलाल(नेसं११३४),'महेन्द्र मल्लया गीति काव्य' । लुमन्ति दवू ३;२१-२५। 


१४ नेपालभाषाया काव्य-मुनाःरामेशवर हयाउँनिभाः 


५.वद्धिलक्ष्मी ( ने.सं.८४२-८९० ) 
कलिस जनम दयिवन बिल 


कलिस जनम दयिवन बिल छाय 
खछिया बछिया रस मदु सुख याय ॥ 


गरूड गओम्हसेन मयात विवेक 
घल(र) कलहन जुल अपमान अनेक ॥ 


ङन चितन नर(ल) मदु दमयंति थेड 
चपस्वान भिङा छाय भमल मचोड ॥ 


छलछान(म) मसयाव थम ववथे लाक 
जगतस दुख पदक रस खाक ॥ 


झलिन पुक थें दुख कथन थे जाव 
मन म्हयाव चोडा तलेजु धकाव ॥ 


ट(त)खत तोलता थम मुरूख याव 
थव दोख मेवयात चिलके छु आव ॥ 


ड(द)गध जुलोयौ मन दाल(ह) दडाव 
ढ(ध)तुलि व चोल खोबि म्हग्वस खोयाव ॥ 


ण(न)कस मयाङा थम जतन उपाय 
तप फल पुरूवस मदते छु याय ॥ 


थओ पर सिय विपतिस नाड म्हाओ 
दया चाय सहनस विवेकया हा(डा?)व ॥ 


पात्रिजाःस्वां १५ 


धरम समान मदु मेव तवधन 
नरहरि सिओम्हन थुल गुल(न) ज्ञान ॥ 


परउपकार याय सुजनया भाव 
फस धुलि थेड जिओ अधिर सियाव ॥ 


बयरि श्रम्हन थव भालपे मतेव 
भरोसा बियाव बिपरित याय येओ ॥ 


मते हरि अबलाओ लिसन (रिसन?) याय छाय 
यक मन म्हस चोडा छि छि नाम सहाय ॥ 


रसस बिरस जुओ करमया भोग 
लख मदु चओ मुखुलि बिजोग ॥ 


वङ नेभार थे डन शरीर धंधान (धन्दान) 
शतुरिन केनकल कपत(कपट)या चालान ॥ 


षओ (खओ) खओ हित गुरू यन विधातान 
सतगति जित गथे जुयिओ निदान ॥ 


हरि नेम्ह तिओ छिन कुशल याङओ 
क्षय मजुयक बालक सियाओ ॥ 


बुद्धिलछिमिया धन साहेबन लहाल क ख 
या मे गुणिकन याहुने बिचाल ॥ 


साभारः वैद्य,जनकलाल,(नेसं११२२),नेपालभाषाया प्राचिन काव्य सिर्जना । येः नेराप्रप्र । 


१६ नेपालभाषाया काव्य-मुनाःरामेश्वर हयाउँनिभाः 


अनुवाद 


कलियुगय हे जितः छाय्‌ जन्म बिल ? 
पलखछिया बछि जकनं रस-सुख याय्मदु। (१) 


गरूड गैम्ह (विष्णुं) नं जिगु निम्तिं विवेक मयात । 
या ल्वापुं जित आपालं अपमान जुल। (२) 


थ्व जिगु चित्त नं नल मदुम्ह (बायाच्वंम्ह) दमयन्ति थें जुल । 
चम्पास्वां बांलानाः छु यायू भमः जूमवः । (३) 


छलछाम याय्‌ मसयाः थःत गथे वः अथेहे ल्हाना । 
थ्व जगतय्‌ दुःखया रस (करुण रस) जक जिके मुन । (४) 


झलि (झौं)पू थें थ्व थाय्‌ दुःखया कथं (कं) जायाच्वन । 
अथेजुयाः थ्व मनं तलेजु म्हयाच्वना । (५) 


तःधंगु खः (सिंहासन) त्वःताः थम्हं मूर्ख ज्या यानागु जुल । 
थःगु दोष मेपिन्त गथे चीके ? (६) 


मनय्‌ दाहा जुयाः जिगु मन पिपिच्यात । 
म्हगसय्‌ नं ख्वयाः विषमय ख्वबि हायका । (७) 


न्हापायागु जन्मय्‌ तप यानागुया फल हे मदुगुलिं 
जित भिंकेगु कुतः हानं-हानं मयाना । (८) 


विपत्ती थः नालाः, थ म्हयाः जूगु खनाः हे थः व कतः नं म्हसीके धुन 
जिगु विवेकं दया याय्गु व सहयाय्गु खः धाल । (९) 


पालिजाःस्वां 


१७ 


धर्मति ग्यंगु मेगु छुँ तःधंग खुँ मदु । 
भगवान नरहरि म्हस्यूम्हसिके थुपिं ज्ञान, गुण नं दइ । (१०) 


थ्व ज्यान नं फसं ब्वय्कीगु धूर्थे हे तातक मच्वनीगु स्यूपिं 
सुजनपिंसं मेपिनिगु उपकार याय्गु भाःपी । (११) 


स्वम्ह शत्रु(काम, क्रोध, लोभ)तय्त थः भाःपीमत्यः । 
छाय्धाःसा थुमिसं भल्सा बियानं अःखःगु ज्या याय्य: । (१२) 


हे हरि, जि अबला खना: तं पिकाय्मते । 
छिगु नां कया: एकमनं लुमंकाच्वना । (१३) 


जिगु कर्मया भोग रस याग्गु पलेसा निरस जुल । 
लः मदुगु पुखुली चवःस्वां मुखूबलय्‌ हे बिजोग जुल । (१४) 


धन्धा जक कया: थ्व शरीर नं बिनावंगु निभाः थें जुल । 
शत्रुतयसं कपटी चालय्‌ क्यंकल । (१५) 


खःगु, भिंगु, हित याइगु नं विधातां यन । 
जित गथे सद्गति जुइ व निदान जुइमाल । (१६) 


हे हरि, जिपिं निम्हसित छिं कुशल यानाः थ्व (जिमि काय्‌) यात 
बालक सीकाः क्षय मजुइकेमाल । (१७) 


बृद्धिलक्ष्मीया धन साहेवं थ्व क ख या म्ये हाल । 
गुणीपिंसं बिचाः यानादिसँ । (१८) 


१८ नेपालभाषाया काव्य-मुनाःरामेश्वर ह्याउँनिभाः 


६. भुवनलक्ष्मीदेवी ( ने.सं.८०७-८२१ ) 


हादे अतिन सुन्दर देश 
हादे अतिन सुन्दर देश कान्तिपुरी नाम हाय स्वय 
हादे वने त्यले वागमती इताथूय विष्णुमती धर्मया थास ॥ (१) 


हादे नेपाल अधिपति गनेजु पशुपति पुरड उत्र पति 
रसन सोव याक पर थिथि कत अजुगति ॥ (२) 


हादे हे देश वनान दान यानाव 
दोन थिथि मुनाव पासा ॥ (३) 


तिरिया पुरूष छम्ह धर्मया आशानं सिइ ॥ (४) 
भुवन लक्ष्मीदेवीन ल्हाक भाष्क(स्क)र मल्ल महाराजा ॥ (५) 


साभारः वैद्य,जनकलाल,(नेसं १ १ २२),नेपालभाषाया प्राचिन काव्य सिर्जना । येः नेराप्रप्र । 

व्याख्या- 


थुगु मेय कवयित्रीं शुरु वाक्यस “हादे अतिन सुन्दर देश कान्तिपुरी नाम" हायू उद्वार 
प्वंकुसे कान्तिपुरया ससतिक लागु वागमति, विष्णुमति, पशुपति गणेशजुया नां जक 
न्ह्यथना नं देशभक्ति भाव थने फुगु दु । थुकी कवयित्रिं थःगु नुगलय गुनुहुँ न्वयाच्वंगु 
उबलेया लायकदुने मनतसें थः कतः याइगु मनिंगु व्यवहारया प्रतिक्रिया “सोव याक 
पर थिथि कत अजुगुति” उद्वारदुने धर्मयाना नं पापं पुने यः धयागु लोकोक्ति थःगु 
पारिवारिक जीवनय चरितार्थ जुगुया सत्य “दान यानाव दोन धापुदुने संकेत याना तःगु 
ध्वाथ्वः । अथे हे तीर्थ वंम्ह थःभात (जुजु भूपालेन्द्र मल्ल लॅय सीगुलिं थःयात कः 
वःगु कारुणिक पति वियोग व्यथा “तिरिया पुरुष छम्ह धर्मया आशान सिइ" धका 
अभिव्यक्त याना तःगु नुगलय थुंदी । थुगु में उबले लायक दुने छझाः भुवनलक्ष्मी देवी 
राज-माता व जुजु भास्कर मल्ल मां- काय दथुइ कचिंगःजूगु नं संकेत याः । 


साभारः वैद्य,जनकलाल,(नेसं११२२),नेपालभाषाया प्राचिन काव्य सिर्जना । येः नेराप्रप्र । 


२० नेपालभाषाया काव्य-मुनाःरामेश्वर हयाउँनिभाः 


७. राजेन्द्रविक्रम शाह ( विसं १८७०-१९३८) 


इचंगुया नारायण 


॥ राग सिन्हाज्या ॥ 


इचंगुया नारायण आदिश्वरया महादेव, 
चुनिमाजु दरसन याये न्हां ॥ 

देव दकोसया गुरू श्री महामञ्जुश्री 
भगवान दरसन याये न्हां ॥ १ ॥ 


विद्याधरी माजु, भद्रवति घोरिनाग, 
भगवती दरसन याये न्हां ॥ 

म्हयपिया जोगाम्वर, ल्हुतिया सितलामाजु, 
फुसिखेलया मनमयूजु देव न्हां ॥ २ ॥ 


फुलवारी गुह्यश्वरी, बालकंथ नारायण, 
सपं तिर्थ गणेशयाके ओने न्हां ॥ 

भोलानाथ चंदेश्वरी, बुधनिलकंठ नारां, 
गाचोस दरसन याये न्हां॥ ३ ॥ 


बिशुनाथ बागमुखि, मणिचुद दहनस, 
मनिलिंग दरसन याये न्हां ॥ 

सको देसया खर्गजोगिनि, मनिलिंग मोलल्हुये, 
चंगु नारायण दरसन याये न्हां ॥ ४ ॥ 


ई देशया सरस्वति, थेमि देशया बालकुमारी, 
ख्वप देशया सुर्जविनायक न्हां ॥ 

भोत देशया चंदेश्वरी, नमोबुद्ध धर्मराज, 
संखुस मोलल्हुये थनि न्हां ॥ ५॥ 


धउखेलया महादेव, वा देशया बर्जबाराही, 
करूणामय दरसन याये न्हां ॥ 

चतुर्भुज नारायण, फंपीया बञ्रजोगिनि, 
दक्षिणकाली दरसन याये न्हाँ ॥ ६ ॥ 


त्यांगाया भइरब, तवदहया नागिनि, 
चोभा गणेशयाके वने न्हां ॥ 

कोहेनाया बालसुकी, सिद्धिदाता गणपति, 
लोकेश्वर दरसन याये न्हां ॥ ७॥ 


केपुया भइरब, तखुतिया निलबाराही, 
कंकेश्वरी दरशन याये न्हां || 

भृतिसया भृचादेव, थबहिया गुरु जुजु 
भगवति दरसन याये न्हां ॥ ८ ॥ 


चाबहिया गणपति, खास्तीया धर्मराज, 
गृहेश्वरी दरसन याय न्हां ॥ 

श्री जय पशुपति, बालसुकी नागराजा, 
दको कुन्दल दरसन याये न्हाँ॥ ९ ॥ 


लुमरीया भद्रकाली, पचलिया भइरब, 
तलेजुया नवदुर्गा भवानी न्हां ॥ 

नेपालया छत्रपति राजेन्द्र विक्रम शाहदेव 
ओसपोलया परताप बोल न्हां ॥१० || 


साभारः झीगु सिनाज्या म्ये 


२२ नेपालभाषाया काव्य-मुनाःरामेश्वर हयाउँनिभाः 


अनुवाद: 


इचंगुया नारायण, आदिश्वरया महादेव, 
चुनिमायात दर्शन याय्‌ । 

द्यःपिँ सकसियां गुरु श्री महामज्जुश्री 
भगवानया दर्शन यायू॥ १॥ 


विद्याधरी माजु, भद्रवति घोरिनाग, 

भगवतीया दरसन याय्‌ । 

म्हयपिया जोगाम्वर, ल्हुतिया सितलामाजु, 
फुसिखेलया मनमय्जु द्यःपिन्त दर्शन याय्‌ ॥ २॥ 


फुलवारीया गुह्यश्वरी, बालकंथ नारायण, 
सपनतीर्थ गणेशयाथाय वने । 

भोलानाथ, चंदेश्वरी, बुधनिलकंठ नारायण 
गाचोय्‌ दर्शन याय्‌ ॥ ३॥ 


विश्वनाथ, बागमुखि, मणिचूड दहलय 

मनिलिंग दर्शन याय । 

सको देसया खड्गयोगिनी, मनिलिंगय्‌ म्वःल्हुइ, 
चंगु नारायण दर्शन याय्‌ ॥ ४॥ 


ई देशया सरस्वती, थिमि देशया बालकुमारी, 
ख्वप देशया सूर्यविनायक, 

भोत देशया चंण्डेश्वरी, नमोबुद्ध धर्मराज, 
संखुइ थौं म्वःल्हुइ ॥ ५॥ 

धौखेलया महादेव, वा देशया बज्रबाराही, 
करूणामय दर्शन याय्‌। 

चतुर्भुज नारायण, फंपिया बञ्रयोगिनी, 
दक्षिणकाली दर्शन याय्‌ ॥ ६ ॥ 


त्यांगाया भैरव, तौदहया नागिनी, 

चोभार गणेशयाथाय्‌ वने । 

क्वइनाया बालसुकी, सिद्धिदाता गणपति, 
लोकेश्वर दर्शन याय्‌ ॥ ७॥ 


किपूया भैरव, तखुतिया नीलबाराही, 
कंकेश्वरी दर्शन याय्‌ । 

भुतिसया भुचादेव, थँबहिया गुरु जुजु 
भगवती दर्शन याय्‌ ॥ ८ ॥ 


चाबहिया गणपति, खास्तिया धर्मराज, 
गृहेश्वरी दर्शन याय्‌ | 

श्री जयपशुपति, बालसुकी नागराजा 
दकव कुण्ड दर्शनयाय्‌॥ ९ ॥ 


लुमरीया भद्रकाली, पचलिया भैरव, 
तलेजुया नवदुर्गा भवानी दर्शन यायू । 
नेपालया छत्रपति राजेन्द्रविक्रम शाहदेवं 
आओसपोलया प्रताप ब्बल ॥ १०॥ 


साभारःसिंह,तुल्सीलाल(नेसं ११३७), नेपालमहात्म्यं कनाच्वंगु म्ये' न्यकूजात्रा मतयाः स्मारिका। 


२४ नेपालभाषाया काव्य-मुनाःरामेश्वर हयाउँनिभाः 


बाखं-म्ये 


१. करुणामय लोकनाथ 
- रणबहादर शाह( विसं १८३२-१८६३) 


( राग सिन्हाज्या; ताल चो) 
श्री करुणामय लोकनाथ उधार याहुने ॥ धु॥ 


गोरखनाथन भिक्षा फोन ओल लोकन भिक्षा फोने मबिल न्हां ॥ 
नवनाग तोकपुसे आसन यानाव द्वादश वर्ष वा मगाक न्हां ॥ १॥ 


नलिन्द्रदेव व बन्धुदत्त आचार्यन करकोटक बिज्याक न्हा ॥ 
मङिन्द्रश्री देशस जप तप साधन कमन्दल किसानिन वोला न्हां॥ २॥ 


राजासके फोनाव लोकनाथ हयाओ नेपालस थ्येनकल हल न्हां ॥ 
गोरखनाथन मछिन्द्र खनाव आनन्दन दरसन यात न्हां॥ ३ ॥ 


थुगुलि स्वयाओ नागराजा बिज्यानाओ मुसलधारानं वा गात न्हां ॥ 
वा गातकाओ आहार बियाओ आनन्दन लोक रक्षा यात नहां ॥ ४ ॥ 


पुसावा होलाव परकारं स्वयाओ सिन्हाज्या म्हति म्हति यात न्हां ॥ 
सिन्हाज्या धुनकाओ साउन मासस पिण्डपात्र अन्न दान बिल न्हाँ॥ ५ ॥ 

बइसाक मासया पारुया दिनस रथस दनाओ बिज्याक न्हां ॥ 
बिरंचिनारायण अति हर्षन लोकयात उधार यात न्हां॥ ६॥ 


दानया प्रभावन अति पुण्य लानाव भावन शर्णस जुल न्हां ॥ 
बइसाक मासस लोकन भालपाव थव थव देगुपूजा यात न्हां॥ ७॥ 


खव मखु स्वव थ्व खँ सु पुरुषन स्वसे खडे मदु सुया नुगलया घाल ॥ 
संवत झिनिगुलि दुगमि तिथिनं तछलाया यकादशि दिन न्हाँ॥ ८ ॥ 


ल्हाकम्ह श्री रणबहादुर महाबीर प्रतापी लोकनाथ महिमा खडे न्हां ॥| 
वसया कृपान लगन जात्रास आसिख बियाव बिज्यात न्हां॥ ९ ॥ 


२६ नेपालभाषाया काव्य-मुनाःरामेश्वर हयाउँनिभाः 


भावानुवाद: 


श्री करुणामय लोकनाथ जगतयात उद्धार यानाबिज्याहुँ । 
गोरखनाथ भिक्षा फ्वंवःबलय्‌ मनूतय्सं भिक्षा मब्यू । 

अथेजुयाः गोरखनाथ तंचाया: नवनागयात लासा दय्काः 
फ्यतुगुलिं झिंनिदँतक वा मगात । 

वा मगाःगुलिं नरेन्द्रदेव, बन्धुदत्त व कर्काटक नाग 

महिन्द्रश्नी देशयू जप, तप व साधना यात । 

अन कमन्दल किसान नं वल | 

अन जुजुयाके लोकनाथ छम्ह फ्वनाः नेपालय्‌ थ्यंकेहल । 
गोरखनाथं मच्छिन्द्रनाथ खनाः लय्ताया: दर्शन यात । 

गोरखनाथ दनेवं नागराज पिहाँबिज्याना: मुसलधारां वा गात । 
लोकयात आहार बियाः आनन्दं लोकयात रक्षा यात । 

मनूतय्सं वापुसा हलाः म्हतिं-म्हतिं सिनाज्या यात | 

सिनाज्या क्वचाय्काः साउनय्‌ पंचदान बिल । 

वैशाख पारुखुन्हु श्रीकरुणामय रथय्‌ बिज्याकल । 
विरिञ्चिनारायणं तसकं लय्तायाः लोकयात उद्धार यानाबिज्यात | 
दानया प्रभावं अति पुण्य लाना: लोकपिं श्रीकरुणामयया शरणयू वन । 
वैशाख महिनाय्‌ मनूतय्सं करुणामय लुमंका: देपूजा यात । 

न्ह्याम्हं मनुखं थ्व खँ खः-मखु स्व नुगलय्‌ लाःगु घाः मिखां खनेदैमखु । 
नेसं ९१२ तछला एकादशी दिनय्‌ 

थ्व म्ये च्वःम्ह जुजु श्री रणबहादुर लोकनाथया महिमा खन । 
वसपोलया कृपां लगंजात्रा खुन्हु आशिष बियाबिज्यात । 


पात्रिजाःस्वां २७ 


संछेप : गोरखनाथं फ्वैवबलय्‌ सुनानं भिक्षा मबिउ । अकि गोरखनाथं तम्व येका झिनिदंतक नवनाग 


आसन याना तपस्या यानाबिल । फलस्वरूप झिनिद तक हे अनावृष्टि जुया हाहाकार जुल । अले 
नरेन्द्रदेव जुजु, बन्धुदत्त आचार्य व कमन्दल किसानीपि महिन्द्रश्री देशय वना करूणामय लोकनाथ 
कयाहल । गुरु लोकनाथ खेसँलि गोरखानाथं आसन तोतल । अले सकल नागतर्से थथगु थासय्‌ वना 
वा वयेकाबिल । मिन्हाज्या जुल । पञ्चदान खुनु पिण्डपात्र दान यात । बछला थो पारु खुनु बुगद्यो 
रथय बिज्यात । बैसाख जोछि देगू पूजा न्यात । थ्व फुक्क करुणामयं अन्न सयेका लोकयात रज्ञा 
यागुलिं हे जूगु ख। 


मंखना : पौराणिक बाखनय आधारित जुया थौंतक प्रचलित जुयाच्वंगु बुगद्योया जात्रा व दिगू 
पूजाया खं थुकी दु । महिन्द्रश्री देशय वना जुजुयाके लोकनाय फोनाहगु धयागु ख थुकी च्वयातल । 

तर, लोकोक्ति अनुसार बुयद्योयात तन्त्र मन्त्रया बलं सालाहगु धाइ । थुकिया ख गुकथं दु धासा 
कामरूप कामाक्ष धयागु लाखेलसिया देश हं । बुगद्यो अर्थात्‌ लोकनाथ राक्षसधा कुलय्‌ जन्म जूवन 
। नेपालय्‌ झिनिदंतक अनावृष्टि जुया हाहाकार जुल । वा ससा फुस्कुलुगु जक सइगु । आ छु याये माल 
धयागु « जूबलयू लोकनाथयात येफत धासा वा नं बइ, दुकुलुगु वा नं सइ धागुलि थ परजाया निति 
जुजु नरेन्द्रदेव पुरोहित बन्धुदत्त व भल्या निम्ह ब्वना कामरूप कामा क्षय भ्यंका तन्त्र मन्त्र याना 
लोकनाथयात साल। तर, लोकनाथ धयाम्ह द्यो धका सीका व बिसिवनी धकागु डर वया लसिं माम 
गबले हे मतोतू । हिच्छि नाप्पं तयाजुइगु । चान्हे लुखाय सँ लाया धनीगु । मांयात हाचां गाया बुगद्यो 
गनं वने फुगु मखु । तर, बन्धुदत्तया मन्त्र साबलयू बु गद्यो सुम्क च्वने मफुत। मायागु छपुछपु सँ चीका 
पिहां वयांतु तोतल अले भम्बया रूप कया कलशय दुहाँ वन । व कलश ज्वना जुजु नरेन्द्रदेव नेपा 
वल | अले नेपालयू वा वल, वा सल, सहकाल जुल । मांयागु सँ चीका बबलय्‌ छपु सँ होश मदया 
चीके मफुत। व छपुस हाचां गालि थौंतकं बुगद्योया ख्वालय्‌ फोतफोत वइगु मत॑नि धयागु नं लोकोक्ति 
दु । न्ह्याग्गु जुइमा, अनिकाल कुना सहकाल जुगु अले मनूतेसं लयताया दान धर्म यागु, दिगू पूजा 
न्यायेकूगु खं सीदु नयेत्वने दयेव तिनि धर्म कर्न व रसबसका ज्या जुइ । अले नयेत्बने दइगु उपाय 
स्यनाबि उम्ह अथवा लुइका बिउम्ह लोकनाथ यात पूजा यायेगु, वयागु रथजात्रा यायेगु खें न्हापायापि 
मनूतेके गुणग्राह्मताया परिचय ख। थुकथं थ्व बाखं-म्येय्‌ तत्कालीन नेपालयागु भौगोलिक परिस्थिति 
व उकी आधारित जन जीवन व्यक्त जुयाच्वंगु दु । 


साभारः कसाः,प्रेमबहादुर(स),बाखं-म्ये (नेसं१०८३)।येःच्चसापासा । 


२८ नेपालभाषाया काव्य-मुनाःरामेश्वर हयाउँनिभाः 


२.महारानी बिज्यालक्ष्मी 


( राग विभास; ताल लं ) 


महारानी बिज्यालक्ष्मी विदेशन थेनके हल 
हेलंगुया परबत चोस बास रे ॥ धु ॥ 


थस्वयां परबत कोस्वयां समुदर 
समुदर हुनुनुनु हाल रे॥ १ ॥ 


SSS 


लख तोने तुबाचास आलं याय तपरिस 
श्री स्वामीया खबर नेना वना रे ॥ २॥ 


परजाया दया दत चौघरा दयका बिल 
महारानी आनन्दन चोन रे॥ ३ ॥ 


दुख सुख तनकाचोना श्री स्वामीया खबर नेना 
सति बिज्याय माल धका धाल रे॥ ४॥ 


हेलंगुया परजा भाजु जि सति वनेमाल 
परजाया मिखास खोबि तल रे ॥ ५ ॥ 


अन॑निसें सति बिज्यात बञ्रजोगिनी थेनके हल 
अन लुँया छलि कथि छायाबिल रे ॥ ६॥ 


पालिजाःस्वां २९ 


सक्वदेश्या पंच परमबीरसिं दवाश्ष्या सहितं 
अन माईयात बाजन सयका बिज्यात रे ॥ ७॥ 


सक्व देश्या पंच परमान हरिबीरसिं प्रधानया छेंस 
अन छेंस मेजमां संके हल रे ॥ ८॥ 


अनंनिसें लिहाँनिज्यात श्री चंगनारां थ्यनकल 
अन दायना शंख छायाबिल रे॥ ९ ॥ 


अन॑निसें लिहाँबिज्यात श्री गुह्यश्वरी थ्यनके हल 
अन लुँया छत्र छायाबिल रे ॥ १० ॥ 


अन॑निसें लिहाँबिज्यात श्री पशुपति थ्यनके हल 
अन लुँया च्वामोल छायाबिल रे ॥ ११ ॥ 


अनंनिसें लिहाँनिज्यात श्री स्वामिया दरसन यात 
अन स्वचाक उला पालि भोकपुल रे॥ १२ ॥ 


अनंनिसें लिहाँबिज्यात जयबागीश्वरी थ्यनकल बिज्यात 
अन लुभीतया तायो छायाबिल रे ॥ १३॥ 


अनंनिसें लिहाँबिज्यात ध्वाकापतिं चपरासि तयाबिल 
यें देशे वनेमदु धाल रे॥ १४ ॥ 


अनंनिसें लिहाँबिज्यात न्हवंघात थ्यनकल निज्यात 
अन महारानी नुगल दाया खोल रे॥ १५ ॥ 


ये देश्या काजि भारदार जि कायया दरसन मबिउ 
उदि मदु धका होकुम जुल रे॥ १६॥ 


३० नेपाल्रभाषाया काव्य-मुनाःरामेश्वर हयाउँनिभाः 


वायो जुजु, वायो पुता गिरिबानयुद्ध बिक्रम साहा 
जिगु मुले खचि फेकतुके रे॥ १७॥ 


वायो पुता मैजु लानिथकुं मुदे भति चोन वायो 
छन बबाया कारनसं वने रे ॥ १८॥ 


महारानी बिज्यालक्ष्मी मामयागु ख्वाल स्वया 
अन साहेबजुनं मिखाय खोबि तल रे॥ १९ ॥ 


हाय जुजु, हाय पुता, परजायात दुख बियमते, 


७ ७? 


छन राज्य थिर याय फयमाल रे ॥ २० ॥ 


महारानी बिज्यालक्ष्मी सिँपँस थाहाँबिज्यात, 
महारानी राम नाम काल रे ॥ २१ ॥ 


काजी धाय भीमसेन थापा, मन्त्री धाय भीमसेन थापा, 
अकालन छता सियमाल रे ॥ २२॥ 


महारानी स्वर्गवास जुल, अन चोको दनिया दक्वो 
मिखास खोबि तया खोल रे ॥ २३॥ 


पालिजाःस्वा ३१ 


संछेप : जज रणबहादरं महारानी बिज्यालक्ष्मीयात हेलंगइ पितिना छबत । तपरिइ नया 
तुम्बाय त्वना चौघराय्‌ च्वना सुख दुख तंकाच्वन । अज्यागु अवस्थाय्‌ जुजु मदुगु स थ्यन 
। महारानी सति वनेत अनं लिहाँ वल । सँको देशय्‌ थ्यंका बज्रयोगिनीयात लुंयागु छलि 
छाल । अनं वया चांगुनारांयात दायना शंख छाल । अन पशुपतिइ वया लुयागु छत्र छाल 
अले भातयात स्वचा चाहिला पालि भोपुल । अनं वया जयवागीश्वरीयात लुभीतय। तायो 
छाल । अले यँ देशय्‌ दहाँ वया काय गिरिवाण विक्रम व म्ह्याय लानिथक या ख्वा छक 
स्वयेग इक्षा यात । तर, चपरासीतेसं पना देशय दत मछव । अकि महारानी घाटयू वया नग 
दादां ख्वल। अले सिँड्ग्य थहाँ वना रामनाम कयाच्वन । महारानीयागु ख्वा स्वया साहेबजु 
सहित अन च्वपि परजागण सकलें ख्बल । 

मंखना: थ्व नं 'सितलामाज' थे हे करुण रसं जाग व ऐतिहासिक तथ्य दग वाखं-म्ये ख । 
'सितलामाजु' इ पितिनाछवगु ख दगुलि करुण रस दत, तर थुकी पितिनातह्य दहाँ वगुलि 
करूणा रस दत । निप्प म्येया पहचह उर्त्थे उत्थे च्वं | उकी पितिना छवपि गन गन वासं 
च्वन, छुछु यात धयागु ख द । थुकी महारानी गन गन जुना वल, छुछु याना वल धयागु खें 
दु । तर, थ्व म्ये 'सितला माजु' या जो मजू। अय्नं सति वनेत वयाच्वंम्हेसिगु ख धाये मात्रं 
हे नुग मछिनीगु स्वाभाविक ख। थुकी मुख्य नुग मछिनीगु ख छगू महारानीर्थे ज्याम्हेस्यां 
लख तोने तु बाचास आलं याय तपरिस' धायेमागुली व सति वनेन्ह्यो काय व म्ह्याययागु 
ख्वा छक स्वयेग्‌ इच्छा पूर्ण मजगली हे ख | काय व म्ह्यायया ख्वा स्वयेग्‌ बिचार यँ देशय्‌ 
दहाँ वयेत स्वबलय्‌ उर्दी मद धका दुत छवया महसेंलि 'वायो जुजु वायो पुता गिरिवाण युद्ध 
विक्रम शाह जिगु मुले खचि फेतुके रे, वायो पुता मैजु लानिथकुमुदे भति चोन वायो, छन 


बाबाया कारनस वने रे' धका बिरह याइबलयू सुया मिखाय्‌ ख्वबि मजाइ ? 


साभारः कसाः,प्रेमबहादुर(स),बार्ख-म्ये (नेसं१०८३)।ये:च्वसापासा । 


३२ नेपालभाषाया काव्य-मुनाःरामेश्वर ह्याउँनिभाः 


३.सितला माजु 


(राग कहुकोला ; ताल परताल) 


सितलामाजु स्वहुने परजाया गथिन हवाल ॥ धु॥ 


न्यना मदु खना मदु कचिमचा तय मदु 
महाराजया हुकुम जुल ॥ १॥ 


नायखिन बाजन थावका सिपाहीन घेरे याका 
कचिमचा पितिनाव छोत ॥ २॥ 


नसा बजि ब्यकुंच्यासे कचिमचा लुकुंछिसे 
वनेमाल तामाखुसि पारि॥ ३॥ 


छम्ह मचा लुकुंछिसे छम्ह मचा ब्यकुंच्यासे 
छम्ह मचा लुतुलुसे यने ॥ ४॥ 


यँ देशं दनाः वना खोप देशे बास जुल 
तलेजु माजु दरसन याये ॥ ५ ॥ 


खोप देशं दना वना बदेपास बास जुल 
चण्डेश्वरी दरसन याये ॥ ६ ॥ 


बनेपान दना वना पलांचोस बास जुल 
भगवती दरसन याये॥ ७॥ 


पालिजाःस्वां 


३३ 


पलांचोकं दनावना दोलाघाते बास जुल 
भीमसेन दरसन याये ॥ ८ ॥ 


दोलाघातं दना वना तामाखुसि बास जुल 
वने मानि तामाखुसि पारि ॥ ९ ॥ 


दोलखा देशं दना वना तामाखुसि पारि थ्यन 
महादेव दरसन याये || १० ॥ 


नय यात नसा मदु तिय यात वस मदु 
चोने यात बास जित मदु॥ ११॥ 


लखि मखु पसि मखु न्हाकंप्वाचं दाया हल 
सिपाहीन घेरेयाना हल ॥ १२ ॥ 


कइ बीम्ह कछला माजु लख जायकीम्ह सितला माजु 
यनकीम्ह बछला माजुयाके फोने ॥ १३ ॥ 


थ्व हे मचा रहे जूसा जोलिंजोल वखुन बोयके 
लुँयागु ओयागु द्वाफो स्वान छाय ॥ १४ ॥ 


सुरज कोमजो थास चिकुं पुना मचा सित 
माम बुबां नुग: नाया खोल ॥ १५ ॥ 


सीम्ह मचा उयमदु मचा गाले थुनेमदु 
परजाया गथि हवाल ॥ १६ ॥ 

बाम्ह मचा मामं जासे बाम्ह मचा बुबां जासे 
तामाखुसि कुतकाव छात ॥ १७॥ 


स्वामि जुजुया धर्म मदया कचिमचा वाके छोत 
वनेमाल तामाखुसि पारि॥ १८ ॥ 


नेपालया छत्रपति श्री रणबहादुर 
परजान अति दुःख सिल॥ १९॥ 


मतेमते सितलामाजु सहश्र विनति छिके 

याहुने लोक उधार || २० ॥ 

संछेप : 

कचिमचात तयेमरु धका जुजु हुकुम जुबलय्‌ जनताया निति सर्गतं क्वच्युवर्थे जुल । 
नायखि च्वयेका सिपाहीतेसं ज्वज्वं न्हयकंप्वाचं दादां कचिमचात पितिनाछवत । 
नसाबजि ब्यकृच्याना, कचिमचा लुकु छिना मांबौपिं तामाखूसि पारि वन । लँय्‌ इमिसं 
तस्सकं दुःख सिल । यँ देशं दना ख्वपय्‌ च्वन । अनं बदेपा, पलांचोक, दोलखा जुना 
तामाखुसि पारि थ्यंकवन । थाय्थासय्या मुलद्योपितलेजु, चण्डेश्वरी, भगवती, भिद्यो व 
महाद्यो-दरशन याना मचातेगु सुरक्षाया बर पर्वफ्वं वन । मचा जक छु मजूसा बखु छजो 
ब्वयेकेगु व लु व द्वाफोस्वां सितला माजुयात छायेगु नं संकल्प यात । अयनं मचात के 
वया पुकुपुकु सित । सीम्ह मचा यात थुनेगु उर्दी मरुगुलि बाम्ह मचा मामं ज्वना, बाम्ह 
बौनं ज्वना खुसिइ कुर्के छवत। थुकथं स्वामि जुजुया धर्म मदया परजां तस्सकं दुःख सिल 
। अकि सितला माजुरक्षा यायमाल । 

मंखना : 


थ्व करुण रस जागु ऐतिहासिक तथ्य दुगु बाखं म्ये ख । जुजु रण वहादुरया साप हे यम्ह 
कला छम्ह दु । व कलाया तक मबनिगु जुयाच्वन । मचातेके तकै वल कि वयात पुनी 

धका ग्याना जुजु के वयाच्वंपि कचि मचात फुक्कसित नेपा गालं पितिना छवत। थ मचाते 
विहाल जूगु खना मांबौनं विरह याना हालातगु म्ये जूगुलिं तस्सकं हे नुगलय्‌ थूजी । 'छह्म 
मचा लुकुछिसे छह्म मचा ब्यकु च्यासे छह्य मचा लुतुलुसे यने' धका मांबी स्वये हे सने 


मफु पहलं नुग मछिका हाली बलय्‌ गुलि कन्नाचाइपुसे च्वं ! अथे हे हानं 'सुरज कोमजो 
थास चिकु पुना मचा सित, माम बुवां नुग दाया खोल' 


धाइबलयू झीगु मिखां नं ख्वबि तिकि मनंकुसे च्चने था हे थाकु । अझ उकीसनं सीम्ह 
मचा उय नं मदु, थुने नं मदु धयागु उदि कथं 'बाह्म मचा माम जासे बाह्य मचा बुबां जेसे 
तामा खुसी कुतकाव छोत' धाइबलयू मख्वसे च्वने फुम्ह लाँह नुग सुदइला ? तर मनूतेत 
ख्वयेकोगु थ्व म्येया गेरां जक नं मखु, म्येया लयं नं ख । सिपाहीं घेरा बिया न्हायकंप्वाचं 
दाया यंकीबलयू सितला व बछला माजुयाके मचाया सुरक्षा पवना उकिया बापतय्‌ बखु 
ब्वयेकेगु व लुओया दाफोस्वाँ छायेगु भाखला यायेगुली तधंगु मार्मिकता दु । गुलि ख्वल, 
गुलि हाल । तर छु हे तीप्यगु मखु । मचा सिनां तु पार यात । मचा सित धयां सीम्ह मचा 
उये नं जिउगु मखु, थुने नं जिउगु मखु । मांबौनं ललयाना खुसिइ वांछवयेमागु । थज्यागु 
जुइका गथे नुग तया च्वने फइ ? अने मांबौया हृदये बिद्रोहया भाव दना वल, चिल्लायू 
दना हाल, "स्वामि जुजुया धर्म मदया कचि. मचा वाकेछवत, वने माल तामाखुसि पारि, 
नेपालया छत्रपति श्री रण. बहादुर परजान अति दुःख सिल ।” मेमेगु म्ये स्वत धासा जुजुया 
गुणगान यानातगु व शुभ कामना देछायातगु खनी । थुकी अथे धायेया पलेसा 'स्वामि 
जुजुया धर्म मदया' धाबलयू गुलि मर्माहत जुया धागु जुइ झीसं बिचा यायेफु । इमित न 
शान्ति दु, न सौन्दर्य । शान्तिया प्रतीक जुया च्वंम्ह बखुनं ब्बयेके फुगु मखुनि सौन्दर्यया 
प्रतीक जुयाच्चंगु दाफोस्वां नं दयेके फुगु मखुनि । मचा म्वासा नित्तां दइगु ख । आ 
सीबलय गन कावने ? अले इमिसं जुजुयात अधर्मी धालं छु आसार्य । 


साभारः कसाः,प्रेमबहादुर(स),बार्ख-म्ये (नेसं१०८३)।येःच्चसापासा । 


३६ नेपालभाषाया काव्य-मुनाःरामेश्वर हयाउँनिभाः 


नेपालभाषा 
माध्यमिककालया काव्य 


नेपालभाषाया प्रमुख भक्तिकाव्य 
१.हरिभक्त माथेमा (ने.सं. ९४३-१०१५) 


थःत थमन मसियाव दुःख सिया चोना रे 
थत थमन म्हसीकाव सुखी जुया चोरे रे । 


जम्न मर्ण मदु जि मिसाया वशे बना रे। 
माया जाल केनकाव तयाव जि तल रे | 


झिम्ह मचा जन्म जुल थव बसे मचों रे । 
नये तिये हति धका अति दुःख बिल रे। 


विवेकन बुझयाना मिसा तोता छोय रे । 
मचा खाचा दको मुना माम लिसे वनि रे । 


नारायणया चरणस भक्ति दया वइरे । 
थगु अर्थ सियकाव जन्म मर्ण फुके रे । 


भगत हरिनं कविर्धन नाप ल्हाना रे । 
थत थमन म्हसीकाव सुखी जुया चोने रे । 

(७३१) ॥ निर्गुण वैराग ॥ 


हे शिव शंकर गन नाप लाय रे ॥ 
जिमिसन खनि धका अज्ञानस सुल रे ॥धु।॥ 
सुला सुला चोन थासं माला माला सोय रे ॥ 
ज्ञानरूपी प्रकाशनं खने दया वइ रे ॥१॥ 
सोया सेया थास ब्रम्ह शिव चोना चोन रे ॥ 
भालपे मफु थम दुःख सिवा चोन रे ॥ २॥ 
गन माले गन सोये व्यापकन चोन रे ॥ 
भक्त हरिन नं थन हे धका चोन रे ॥ ३॥ 


(७३२) ॥ निर्गुण वैराग ॥ 


हरि थन छु पासा आज्ञाननं पुया तल, सोव विवेकनन ॥धु॥ 

स्वगुली शरीरान्तर प्रकाशन चोन, व्रम्हा ज्ञान विना मदु खने ॥ 

सत गुरु सत सह वेदान्तया श्रवणं, खने दयु निर्मल बूम्ह ॥१॥ 
मनयागु कल्पना दको लोक खने दत, सिपिस रजत थें नेन ॥ 
ज्ञानया समयस कल्पना शून्य जुल, केवल निर्मल व्रम्ह ॥२॥ 

गुगु खना उगु हरि भालपे मफु थमं गर्थे, लुँया आपा तिसा जू थें 

भक्त हरिननं वेदान्तया रितन थव ,चित्त बोध याना चोन ।।३॥ 


साभारःतमोट,काशीनाथ (सं),(नेसं११०१),पुलागु मे मुना ।येः नेपालभाषा परिषद्‌ । 


३८ नेपालभाषाया काव्य-मुनाःरामेश्वर हयाउँनिभाः 


२.बखतबहादुर दारोगा (ने.सं. ९९५-१०७१) 
निपु कविता 
(७३७) ॥ भजनमाला । 


प्रभू छिनं जित अथे तोते ज्यूला कृष्ण ॥धु॥ 

तन मन बिया छिगु सेवा याना चोना ॥ 

कृपा तया छको दया तय मखुला कृष्ण ॥१॥ 
अबला खना छिनं अथ्य मस्वय ज्यूला ॥ 

छिगु आसरास जि चोना मखुला कृष्ण ॥२॥ 
छिगु चालाबाला खना जि मन अति दुःख जुल ॥ 
अथ्य भन जित छिनं वाय ज्यूला कृष्ण ॥ ३॥ 
बाहाद “बखत नं छिगु भरोसा याना चोना ॥ 
मनोरथ पुरे याना बिय मखुला कृष्ण ॥४॥ 


(७३९) ॥ भजनमाला ॥ 


लिपा छु गति जुइए नारायण सिब रे ॥धु॥ 

गर्भस चोनाबले छिगु भजन याना रे ॥ 

गर्भन पिहाँ वया विषये भुले जुल रे ॥ १॥ 

मचा मिसा थिति पासा जाले क्योंका तल रे ॥ 

व्यवहारं चिना जित कुकर्म याय माल रे ॥ २॥ 

छिगु सेवा यायू धका मदु मखु मन रे॥ 

माया लोभं तोकपुया याय मन्यू जित रे॥ ३॥ 

गुगु जतन याना छिगु पालि कोस चोने दयु रे॥ 

उगु जुगति बखतयात छिनं स्वया बिव रे ॥४॥ 

साभारःतमोट,काशीनाथ (सं),(नेसं११०१),पृलांगु मे मुना ।येः नेपालभाषा परिषद्‌ । 

३.मानलाल मास्के (ने.सं. ९९७-१०३७) 


निपु कविता 


(७४३) ॥ राग मालश्री ॥ ताल चो ॥ 


जय ईश्वरी महाकालिका ॥धु॥ 

मुकुट कुण्डलया प्रकाश छि रूपया 

व जगमग जोतिका ॥ 

सिन्हल न्हातिकाया स्वगोल व मिखाया 
बयान याय मफु अम्बिका ॥१॥ 


तिसा व मुण्डमाला स्वस्वकि अति बांला 
अजिमा त्रिभुवन लोकया ॥ 

ध्यान आपार छिगु शरणवम्हसिग 
बियुम्ह जग दुःख मोचका ॥२॥ 


हाला मे सा रे ग म प ध नि तननन 

बाजन घननन थातका ॥ 

बेताल भूत कवं तयाव जवं खवं 
बिज्याना दिल दथु मात्रिका ॥३॥ 

झनन झननन हुयाव प्याखन 
उलिम्ह चाक चाक अम्बिका ॥ 
बोल मृदङ्गयागु सबद थपिंन्यागु 
धाकृति तक धाकृतिक तक 

धा तक धिलान्न धा ॥४॥ 


अमृत रस तोना खडग पात्र जोना 
खानाव दिगिदिगि चण्डिका ॥ 

कटट वा न्हेयाव रणस दुब्वानाव 
असुर मोचकिम्ह कालिका ॥५॥ 


हे देवि महामाया समुद्र छिक्वपाया 

दासया नेना थुलि विन्ति का ॥ 

ब्यु मानलालयात दतसा थुलिं गात ध्यान वा 
छिपालिया भक्तिका ॥६॥ 

(७४४) ॥ भजनमाला ॥ 


धिक धिक झी जनम न्हिथं कालं घ्वात रे 
हाहा दैव बेरथन न्हिथं चान्हि ब्वात रे ॥धु॥ 


गर्भवास कष्ट नया चेत चोला दत रे ॥ 
धर्म कर्म छुँ मयासे जन्म व्यर्थ फुत रे ॥१॥ 


देव पितृ नर ऋण फुक बाकि चोन रे ॥ 
आशा पापि सत्यानाशी याना काल वन रे ॥ २॥ 


छोया हया थ्व साहुन प्यादां ज्वना यनि रे ॥ 
केनि तमसुक बोल सास्ति याना कुनि रे ॥३॥ 


आवतले लानि पासा भचाभचा याना रे ॥ 
पले फुक्क मफतसा ब्याज जुक्क प॒व रे ॥४॥ 
>> >> >> २2 >> 


बियुम्ह भरोसा छम्ह इष्ट दयका तिव रे ॥ 
मानलालयागु विन्ति छिकपिसं नेव रे ॥५॥ 


साभारःतमोट,काशीनाथ (सं),(नेसं १ १०१),पुलांगु मे मुना ।येः नेपालभाषा परिषद्‌ । 


४२ नेपालभाषाया काव्य-मुनाःरामेश्वर ह्याउँनिभाः 


४.स्वामि अभयानन्द (नेसं ९१०-९८३) 


१ रागः निर्गुण 

हरिया नाम लोमनाव वेरथन फुत थ्व जनम ॥धु॥ 

लख चौरासि हिलागु बेले अति कष्ट सिल थ्व जीवन 
थुगु जन्मस चेत मयासा लख चौरासि हिले मालि ॥१॥ 


गर्भवास चोनागु बेले हरि भजन याय धका जिन 
गर्भवासन पिहां जि वया माम बुबाया मुले जि भुले जुल ॥२॥ 


बालखस ज्ञानजि मदया माम बुबाया मुले जि भुले जुल 
जुभनया अवस्था जुवगु बेले मिसाया जाले भुले जुल ॥३॥ 


धन दौलथ दयके धका अनेगु जतन याना जिन 
छगुलि जतन याय जि मफया नाहक नरकस भुले जुल ॥४॥ 


साधु संतनाप पिरति मयाना हरि भजनस चित्त तय मफु 
अभयानन्द धाल न्यव साधुपिं आव खुन्हु चेते याना का व ॥५॥ 


साभारः वैद्य,जनकलाल(नेसं११२२),नेपालभाषाया प्राविन काव्य सिर्जना। येः नेराप्रप्र 


पाल्लिजाःस्वां 


४३ 


२ रागः निर्गुण 
माया न केनका तल रे जगत मायान केन रे ॥धु॥ 


मनुष्य जनम मदु रे सदान सुमति कुमति व्यवहार 
थो प्राणानाथया अजुगतिया व्यवहार रामया नाम काकों सार रे ॥१॥ 


दुःख यागु बेले मन थो वैराग जुल धरम करम याको सार 
वने चोने बेलस नुगल मछिन रे रामया नाम नित्य काव रे ॥ २॥ 


मोहया जालस तोकपुया तल सो दैव करुणा मिखान 
अभयानन्दन निरगुण हाल रे परंपार जुयाव वाने रे ॥३॥ 


साभारःतमोट,काशीनाथ (सं),(नेसं११०१),पुलांगु मे मुना ।येः नेपालभाषा परिषद्‌ । 
३ रागः निर्गुण 

छम्ह भक्त दु थ्व सनसारे आपा गुन दुम्ह 

जिन धया भतिचा आपा गुन दुम्ह 


पुराप नय नके छुम दुवयात बिय ॥१॥ 
J 


मेपिनि मभिं मयाय सदा ज्ञाने धर्मे सदां चित्त तया 
मायाजाल मक्योंकस्य चोने सदा सुख आनन्दस॥ २॥ 


४४ नेपालभाषाया काव्य-मुनाःरामेशवर हयाउँनिभाः 


फुगु विधि याना संपति दयेके संपतिया सुग भोग याय 
साधु सन्तनाप पिरति याय गुरुया सवद सदां नुगलय्‌ तय ॥३॥ 


माया जाल जोनान वया ग्यायान सु मर्क्योक चोने 
अभयानन्द धाल ङ साधुपिं छिमिस्य कृपा पद लुयकि ॥४॥ 


साभारःतमोट,काशीनाथ (सं),(नेसं १ १०१),पुलांगु मे मुना ।येः नेपालभाषा परिषद्‌ । 


४ राग: 


हानं थथिंजाःगु जन्म काय दइमखु रे 
अवसर वनी मन पछुतावे जुइ रे ॥धु॥ 

लोमना चोनाम्हया जालया पास रे 

थथे लुमंका हरि भजन जि याना याये ॥ १॥ 
आव तु इश्वरीया भजन जिं याना काये 
लख चौराशी जुनी चाहिले माली ॥२॥ 

छन्हुया दिनस जन्म राजा वया चोनी रे 

थन यानागु ज्याया फल पावे जुइ रे ॥३॥ 
अभयानन्दन धाल न्हां साधुपिं 
आओ खुनु चैते याना मन चकंका चों ॥४॥ 


साभारः वैद्,जनकलाल(नेसं१ १ २२),नेपालभाषाया प्राविन काव्य सिर्जना। येः नेराप्रप्र 


पालिजाःस्वा ४५ 


नेपालभाषा 


पुनर्जागरणकालया काव्य 
१.योगबीर सिंह कसा: ने.सं.१००६-१०६२) 


नेपाल भाषा 
(बुद्धधर्म व नेपालभाषा पत्रिका ने.सं.१०४७) 


प्रेम तोता मातू भाषाया नेम गननं ओइगु ॥धु॥ 


देश भाषा तोलताव मेव भाषा का: वन ॥ 
सुःख तोता दु ख मालिह्य मूर्ख सरिबरि जू वन ॥१॥ 


उन्नतीशील जनपी गुलि दु थो सन्सारसं ॥ 
फुक्कसीनं थवगु भाषा प्रेम याना तल देशसं ॥ २॥ 


भाष थवगु उच्च जूसा दुःख गबलें वइ मखु ॥ 
भाष थवगु मान्त धासा सुःख गवलें जुइ मखु ॥३॥ 


नेपालभाषा जीर्ण जूगु अलसि मचासे भींके नू ॥ 
भारतीय शास्त्रभवनं मान थ्वैत वीके नू ॥४॥ 


साभारः- योग-सुधा (ने.सं.१०९८,स्वकःखुसी),पौ-१ 


४६ नेपालभाषाया काव्य-मुनाःरामेश्वर हयाउँनिभाः 


अहिंसा 
(बुद्धधर्म व नेपालभाषा पत्रिका ने.सं.१०४७) 


मयल प्रियजन मांस नयगू कोटि बिनती तोतेनू ॥ध्रु॥ 


मेवयागू प्राण मकासे मांस झीत दैमखू 
सीक सीकं नरक वनिगू कार्य झीसं यायूमखू ॥१॥ 


मांस नयगू लोभ दतले पाप गवलें फुइ मखू 
पापयागू शेष दतले, मुक्ति गवले जुई मखू ॥ २॥ 


अन्न फल मूल्‌ नयत ब्यूगू झीत प्रभूनं यक्व दु 
मांस नयत आज्ञा ब्यूगू शास्त्र साक्षी छुं मदु ॥३॥ 


भ्रान्ति थुगु खँ जूगू दःसा श्रृष्टियागू नेम सो 
पाचुपे चोंगू दन्त लूसि हे सत्य साछी झीगू सो ॥४॥ 


व्याघ्र श्वान जन्तुपींत मांस नयत मा:गूली 
देयका ब्यूगू च्चामुसे चोंक दन्त पंक्ती सो लुसी ॥५॥ 


साभारः- योग-सुधा (ने.सं.१०९८,स्वकःखुसी) ,पौ-२ 


पालिजाःस्वां ४७ 


फत्ते बहादुर सिंह ( ने.सं.१०२२-११०३) 


बामलागु चाल 


भति भति जक विद्या बोनका बुद्धि ओया 

जिमि अबु मदु डाला धाइँथे चोम्हन खोया, 
नकतिनि झिद क्यम्ह कायेया व्याह याना, 

इलम वन छुयायी चाल थो बांमलका ॥१॥ 


इहि धक थन कन्या दान याई प्रथंसो, 
गनदु कुल घरानया काय माली हनसो, 
बिई उम्ह अन कन्या दान लाखा कयाजा, 
निम्ह बर छम्ह कन्या चाल थो बांमलका ॥२॥ 


उकिसन गन कन्या दान ब्यू भात यात, 

अबु जक वनि जन्ती भौम्ह कायेत दान, 
बउम्ह सिन हसेली दान ओ मिसाया, 

पति गुम्ह जूल सोसो चाल थो बांमलका ॥३॥ 


धरम थन मिसाया पातिव्रत धाई लोकं, 
पति धरम मखूला पत्निबत कायगून, 
धरम करम तोता थौं, कन्हे ब्याह याका, 
निम्ह स्वम्ह तक सोसो चाल थो बांमलाका ॥४॥ 


४८ नेपालभाषाया काव्य-मुनाःरामेश्वर हयाउँनिभाः 


प्रथम थनस ब्याहा कायया याइ माला, 
दछि निद दत धाँवं ल्वाइ भौनाप हाला, 
पति जुल बउ माया मैल धाँवं कलाजा, 
छवइ जुल धक पारंचाल थो बांमलका ॥५॥ - 


गुलि तक मन खोई ओ मिसाया बिचाया, 

सजन थनस सोका चाल थेचों खिचाया, 
नजर गनस गबलें ल्वात धासा निंम्हेंस्या, 

छुलुइ मनस सोसो चाल थो बांमलाका ॥६॥ 


दुरु बिउ थन सोसो सा व में नं बराबर, 

सम समझ उकिंती दोह व मेया सरासर, 
गुम्ह सिगु दुरु तोना वैगु कीगू गलाजा, 

जगत भर मद्गु चाल थो बांमलाका ॥७॥ 


कथन थन अहिंसा बुद्ध भगवान यागू, 
बचन हन अथे है वेदया सार धागू, 
गन तक फत झीसं ला मनेगू भलाका, 
उकिस नयगु मेला चाल थो बांमलाका ॥८॥ 


पाल्लिजाःस्वां 

गुम्ह असुर जुयाओ भगवतिं नाश यागू, 
सिइकन थन झीसं मांस आहार यागू, 
अति समझ मयासे आचरं या जुयाला, 
क्षय्‌ जुल झिइ सोसो चाल थो बांमलाका ॥९॥ 


भतिजक दुरजन्‌ या संगते लॉव हेला, 
जुइगु सजन यानं नाश बांलाक्कहैका, 
झिइसन उम्ह मेया लानसेंली बिचाया, 
गन भिनि झिइ सोसो चाल थो बांमलाका ॥१०॥ 


चुरठ जुल बझांत्रो भाँग कडूकर अफीम, 
अमल थुगु ऐला यायगूला मभीन, 
धन खरच जुईगू स्वास्थ्य संहार याना, 
सिइक मन मचीगू चाल थो बांमलाका ॥११॥ 


जिगु फुक सकसीके मागु भिक्षा थुलीका, 
कमसल जुक चालं तोतिन्हां दाजु कीजा, 
युगु समयस झीसं छुँ मयासा लिपाजा, 
स्यनि जुल झिइ जाती चाल थो बांमलाका ॥१२॥ 
नेपाल संवत १०५० 
साभार: नेपालि बिहार,(नेसं१ ०५९ मिला पुन्हि) ,दित्तीय खण्ड पौ(२-५) 


५० नेपालभाषाया काव्य-मुनाःरामेश्वर ह्याउँनिभाः 


सिद्धिचरण श्रेष्ठ ( ने.सं.१०३२-१११२) 


वर्षा 


वर्षा जि वयूधुन थनिं भव भव्य यायूत, 
ग्रीष्मैगु गौरव-पता: व चटक्क चायूत, 
जिं हैगु सत्य जगतय्‌ अति भिंगु काल, 
याना: विरोध रवियागु व अङ्कमाल । 


अन्याय याक्व फस, धू व निभाः प्रचण्ड 

याना बिये सकल जिं थन खण्ड खण्ड, 
क्वाहांवया जि मनयागु पर्थं हतासं 

गूँ-गां, खुसी, तरु, लता सकलें थकायूत । 


सूर्च: पिहां मवल सा बिजुली पिकाये 
तंकेत जिं तम सदैव प्रयत्न याये, 
फूसां छु प्राय लख सुन्दर मेघयाके 
फेना: जनी उदधिया लख ब्याक्क साले । 


पालिजाःस्वां ५१ 


दू ला छु दू गरीब भूतलया अपायूच्व: 
अयूसां मनोहर मयाय्‌ मखु, वस्तु धाक्व, 
सौन्दर्यया शुभ - उपासकपिन्त धात्थे 
सौन्दर्यपूर्ण भवयागु महत्त्व केने । 


अत्यन्त क्रोध पिकया: जगतय्‌ जि हाले 
ख्याना:-खिनाः अशुभ वस्तुत नष्ट याये, 
क्रान्ती विना थन दईमखु स्वच्छ शान्ति 


'शान्ती विना थन हनं मज्वी छु भ्रान्ति । 


साभारः नेपालि बिहार,(नेसं१०५९ मिला पुन्हि), प्रथम खण्ड पौ(९-१०) 


५२ नेपालभाषाया काव्य-मुनाःरामेश्वर हयाउँनिभाः 


वैकुण्ठप्रसाद लाकौल (ने.सं.१०२६-११२७) 


हृयत्यंगु स्वांयात 


धा रे छु यायूत थन हां मन हे चकंक 
आशां खनेव मनया फुक दुःख तंक 
चोना छ सुंक अति सुन्दर रूप बोया: 
आश्चर्य विहल जि जा जुल छन्त सोया: ॥१॥ 


वा-फयू-निभा: सहलपा छिमि माम छन्त 
बोलंकल प्रकृति थःगु तया: अनन्त 
वो रूप यौवन दु थें छु छु छंगु दू ज्या 
J J J २० ९ 
शड़का निवारण जिगू ख कना: भती या ॥२॥ 


सन्तापया प्रबल कारण ख: अविद्या 

छंके मद्‌ सुकृत चेतन रूप विद्या 

भ्या: हे न उद्यम धयागु न थः दशा स्यू 
खाली अनित्य तनया ममता छता दु ॥३॥ 


रूपं प्रमत्त गुलि थःगु दशा मसीया: 

चोनी मखू पलख घौछि नँ छन्त पीया 

वो रूप शक्ति गुलि दू हनिचा जुयेवं 

वोनी फुना प्रिय अवश्य निभा: बियेवं ॥४॥ 


पालिजाःस्वां 

उद्योगयागु फल उत्तम रत्न सीका: 

आलस्य रोग अति भीषण जाल चीका: 
प्यंका: तुतिं भ्रमर-हां रस कस्ति तोनी 

मायां चुपा नल धका: मथुया: छ चोनी ॥५॥ 


लापा सहस्र शत हा भँब जा अनेक 
बोया: प्रतिक्षण अपिं गुलि हिस्सि दय्क 
प्याखं ल्हुया: रसनँ वादन गीत न्यंकी 
छंके दको मधुरता रस रूप यंकी ॥६॥ 


मध्यान्हयागु अति पूगु निभा: थियी स्यू 

वोनी अले झन गना छिमि मामया ज्यू 
यानाब्यु शीतल भचा छ चकंक होया: 

आ: हे बिचाल-किचलं प्रति ताप छोया: ॥७॥ 


होया: बिचाल फतले थव मामयागु 
याःसा सुगन्ध फुक थायसँ थेनि मा:गु 
आपा: बिचा: थुयिकि मांयिगु इयातु भार 
पुल्ये भचाफु, पुलसा जुयि जन्म सार ॥८॥ 


छंगू सुकर्म अति उत्तम, लोकं सीयू 
सम्मान दुर्लभगु माननँ छन्त बीयू 
स्यंकेत थाकु यश जक्क कराल कालं 
त्वःतेमते यश थुगू भव-इन्द्र जालं ॥९॥ 


साभार : थुलिंचा (निसं १०७४),पौ(१ २) 


५४ नेपालभाषाया काव्य-मुनाःरामेश्वर ह्याउँनिभाः 


नेपालभाषा 
आधुनिककालया पद्य काव्य 


१.केदारमान “व्यथित? ( नेसं १०३५-१११८) 
पुली द्यूगु देपाल्हा: 


पुली द्यूगु देपाल्हा: न्हक्वी, 

सम्मुख कापी पौ पूगु, 

जव ल्हातं हानं कलम ज्वना 

खना कविं कविता च्वःगु ! 

दुरु मछ्यूनिम्ह म्ह्यायू लिक्क थ्यना 
कलाः द्यना च्वन छख्य लासाय्‌ 
मेख्य दना च्चन कविया हानं 
निम्ह दाजु-किजा कायू खाटाय्‌ ! 


किन्तु कल्पना कविया ह्यजुल 
फलचा व सतः ल्ययाःल्यया, 

करुणां नं छन्द हना बिल 

ख्वबि झसुकाःया स्वां थ्वया-थ्वया ! 


नयना सिकःमिं धाःगु अले- 
रन्डां सम यायूमाल समाज ! 


(कमलाछी-७३ सिल्लागा २ शनीवार बाचा) 
साभारः छवास ने.सं.१०९० ,(पौ १५) 

२. चित्तधर “हृदय” (नेसं १०२६-११०२) 


न्ह-क्यब 


८ 


७५ चउलाथ्व ९ (नेपाल ४२ अङ्क) 


छु च्वय्‌ प्रिये, कविता नं आःला 
गुकिया जगतं मूल्य मस्यू, 
खःग्‌, जग छं सत्य खँ कंसा 
J ८७0 0 टु 
'बाथ:-खँ' धका सिवाय मथ्‌ । 


माया, ममता, आशां जाःगु 
“हृदय’-पिला नं उला क्यना, 
सत्य मसुचुका लयूता, त॑ नं 
अयू हे मनयागु वेदना 


वइ पाठक वा आलोचकपिं 
भावसमुद्रे दने धका, 

सिथंसिथं भति चाःचाःहिलिगि, 

थुलिं अमिगु ज्या सिधल मखाः ! 

अमित छु धायू जिं, अमि नं लिमलाः 
गय्‌ खः अय्‌ सीका ज्वीत, 
अनेक चिन्तां शरीर जक मखु 
मन नं च्याका जूपिन्त ! 


उकिं प्रिये, वा, झी निम्ह जाना: 
न्हूगु छगू क्यबचा दयूके, 

दुख सुख न्ह्याग्गु सह यायू माःसां 
सह यानाः थन स्वां हयूके । 


ख्वयूगु दिनाः सां पलख न्हिलाः झी 
लयूताया फल नं सयूके 

झीत थुलित थ्वीके मफुपिनिगु 
झसंक वंक मिखा चायूके । 


जगते झी थें जाःपिं दःसा 

जुग जुग तक नं अमि नुगले 
प्रेम प्रकृतिया स्मृति-पौभाः थें 

थिना मच्वनि ला प्रिये, अले ? 


साभारः देगः (नेसं १०९६ निक्वगृ),पौ (३८-४०) 

३. दुर्गालाल श्रेष्ठ ( ने.सं.१०५७) 
जि स्वयम्भु-त्वाथ: 


लिक्क दतं नं गबलें भगवन्‌ 
छंथाय्‌ न्ह्योने जि थ्यंक्य मखं 
अयूनं थःगु थ्व दर्भाग्यय्‌ जिं 
तिक्क तकं दुन्य मिंक्य मनं 


छिमि भक्ततसें छंथाय्‌ थ्यंकाः 
जिगु नां तक नं मकाय्‌ थब्यु 
सदां सदां बरु इमिसं जक थय्‌ 
न्ह्लीका च्वन्य जिं फयूक प्रभु 


थःगु छचाःलिं भक्त भुंकाः 
छंनं CF लोमंकि जितः 


इमिगु पलाःया पर्शन जक नं 
दर्शन मखुला छंगु जितः । 


नेसं ११०६ गुंलागाः १२ 


साभारः जि स्वयम्भू -त्वाथः (नेसं ११०६), पौ (१०२) 

४. नारायणदेवी श्रेष्ठ ( ने.सं.१०५५ ) 


नारी-जीवन 


“म्ह्याय्‌ बुल’ धायूवं हे ख्यूँ-ख्वालं 
स्वागत याकाः नारी बुइगु, 
मां बौ थःथितिपिनि भार जुया 
बुलुहं ब्वलनिगु जीवन अमिगु 
नारी जीवन गबले न्ह्याइगु ? 


सराप वः थें यौवन वैगु 
शिक्षा संगत किचः मदैगु, 
परवशता हे सौभाग्य जुया 
ध्याचले की थें हुर्के ज्वीगु 
नारी जीवन गबले वैगु ? 

लः मदु जः मदु साः मदु भूमी 
हैगु व स्वां थें नारी म्वाइगु, 
माःथाय्‌ माःथे छुं हे मदया 
कुण्ठित स्वां थे म्हंसे ख्वइगु 
नारी जीवन गबले ह्ूइगु ? 


विषम परिस्थिति प्यख्यें वैगु 
शक्ति व साहस थरथर खाइगु, 
“अबला” पदवी सार्थक यायूत 
बन्धन निषेध सिरपाः काइगु 
नारी जीवन गबले न्ह्याइगु ? 


थितिकुति जालं क्यतु मतु क्यंगु 
भ्याः हे जीवन उँइक मसंगु, 
जड हे नारी रूप कया थन 
कठपुरली थें ज्यला वनीगु 
नारी जीवन गबले फुइगु 


साभारः मुखूस्वां (नेसं १०७८), पौ (३०-३१) 

५. सिद्धिचरण श्रेष्ठ (ने.सं.१०३२-१११२) 


सिद्धिचरण 


छुं छां स्यं थें, छु छां दव॑ थे 
याकःचा प्रायः ज्वीम्ह, 
गंसिम्ह वैच्वंम्ह व सिद्धिचरण 
यैँ बंबा: त्वाले च्वंम्ह । 


ग्याः थे, चिकु थे, अपराधी थें 
थःगु अस्तित्वं क्वचियाः, 
म्हस्यूपिन्त हे न्हिला नमतुसें 
व वना च्वंगु सो लँ लिना | 


खुम्ह खुम्ह मस्तय्‌ बौ ज्वी धुंकल 
पीदँय्‌ क्यन वय नं वैगु, 

आःतक तर छुं मदुनि वया थन 
साधन लोकं ह्वाइगु । 


गबलें गबलें कविता च्वैगु 
याय मफु व सुमधुर गायन, 

दुन्य आशा-जः, पिन्य रोगिगु म्ह 
द्वन्द्व निगूया सिद्धिचरण । 

पापयागु जय जूगु सदां खनि, 

गुम्ह पापी उम्ह हे मानी, 

गुम्ह सः छल याय्‌ फलिफाप वया 
दु वया धन इज्जत भारी । 


मानवताया बः ध्वांपुं ज्या 
पशुता हे जुल यायुगु ग्रहण, 
लः बं थाय्‌ न्या बनि थें हे बनि 
बल्लाम्हसिया वनिगु शरण । 


लाज शर्म मदु स्वीतं छुं-छां 
करपिनि मन ख्वयूका बीत, 
गुम्हसे क्वायू सः उम्ह हे न्वायू सः 
जुयाव च्वन जगया रीत । 


मसयाः थुगु हे व्यवहार हने 
वे थें ज्वीगू सिद्धिचरण, 
फुक जू थें तुं ज्वीत सनां 
थःत थमं हे ज्वीगु शरम । 


जगया ल्यूल्यू ब्वां बन धाःसां 
हकइ, पनी थःगु विवेकं, 

थःगु विवेकं धाःथे याःसा 
“सिद्धिचरण वे' धाइगु लोकं । 

अय्‌ याय्‌ थय्‌ याय्‌ मसया दथ्वी 
लाना च्वंम्ह थ्व सिद्धिचरण, 
छन्हु फुकस्याके न्हू-दिन वय्के 
धैगु वया तर आश-किरण । 


उगु हे न्हू-दिन जगते हयूत 
कविताया वं बःकाःगु 

भावी सन्ततितयुगु भरोसां 
खः खः वं कविता च्वःगु। 


छिमिसं म्हमसिल वैत धका छं 
मखु निश्चय खेद वयात, 

भावी सन्ततीतय्सं न्वाई 

धैगु छता बरु पीर दु नित्य । 


नुगले छु दु पिन्य वैगुम्हुतुंनं 
% ००] J SN 
निश्छल थुगु व्यवहार वया, 
घाः, दुर्बलता जूवन जगतयू 
असफलता न्हित्थं लिचकाः 


मानवताया भाः मद्गु खना 
२०७२० 

प्याय्‌ धुंकल गुलिमछि फुंग, 

आला छनि छु खाँ ज्वीधुंकल 

स्वःस्वं जगयागु कुढंग । 


'स्यंगु जगत खः स्यंके मखु जिं 
थःगु थ्व आत्मायात' धकाः, 

न्हूगु लँ दय्का म्वाय्गु व स्वैच्वन 
प्यप्पुं बःसां असफलता । 


नय, तिय मदयूक म्वाइ सु लोकयू 
खः नयमाः, तियमाः, त्वन्यमा: 
प्ययू प्यय्‌ पतिकं घुतुघुतु पतिकं 
हा ! सहयायू माःगु विषमता । 


छन्हु ग्वारातुल ल्वे नं लिथुया 

डाक्टर सःत्यत मदु धेबा, 

मृत्यु वया थथ्य धाःवल वैत- 
` उगुथुगु छंगु सुनावनि आ, 


गुलि वल, गुलि च्वन छ थज्यापिं थन 
याय्‌ फतला धा छुं जगतय्‌ 
छिमिगु प्रयत्नं लाःगू मखु ग्व 
उख्यया थुख्य संगुबःछि हे ।” 
धाल कविं थथ्य- “त्यात छ, बुत जि, 
तर यायूमखु आत्म समर्पण, 
सास छम्हु जक दतले ल्वाये, 
संग्राम मखा जिगु जीवन ! 


भावी सन्तति वैतिनि वैतिनि 
चेतनताया मत च्याकाः, 

छंगु आम वा छपु छपु दतले 
श्वैतिनि श्वैतिनि म्वाःगु धका ।' 


साभारःफूस्वां ,पौ (२६-२९) 


६४ नेपालभाषाया काव्य-मुनाःरामेश्वर हयाउँनिभाः 


नेपालभाषा 
आधुनिकालया गद्य कविता 


१.आनन्द जोशी ( ने.सं.१०६८ ) 


वसन्त आस्था जुया म्वाइ 


"वसन्त ईनाप वइ, 

लःनाप वइ, 

फयूनाप वइ" छं धाल 

यद्यपि थ्व इलय 

अल्याख परागकणत लेलें पुयाच्वंगु दु लखय्‌ 

अल्याख परागकणत ब्वया च्वंगु दु फसय्‌ 

ब्वलंगु मदु वसन्त थन थ्व थासय्‌ 

छ ला स्तब्ध - नपुंसक स्थिति खनाः ! 

अरे ! वसन्त ई, लः, फयूनाप मखु 

ब ला बँ पिहांवइ 

अनहे ब्बलनी / अनहे स्थापित याइ थःत 

बरू, जितः शंका वं- 

छं दयूकुगु टयांक॑ त्यला: असक्त ला मजूला 
- वसन्तया चुलि ? 

छंगु बुटं न्हुया: मूर्छित ला मजूला 

- वसन्तया पुसा? 
छं दनाच्वंगु पःखा:, सिमाना, छे त्यला: चुंचुंला मजूला ? 

- वसन्तया पुसा | वसन्तया चुलि ? 
अय्‌, न्हुइमते | त्यलेमते बँय्‌ 
बँया, दुने दुने लँ दयूकाः पिहांवयत स्वयाच्वंगु 
जुइफु वसन्त 

व ला न्हयागुसां पिहां हे वइ / ब्बलनी 
आस्थाया स्वरूप जुया: हे म्वाइ । 


साभारः कोसल्वहं (ने.सं.१११३), पौ (४९-५०) । येःत्रिवेणी साहित्य प्रकाशन । 

२.चित्तरञ्जन नेपाली ( ने.सं.१०५१ ) 


मनू जया: जन्म काय्‌मत्य 


थ्व संसारे मनू जुया: छं गबलें जन्म काय्‌मत्य, 

छंगु सुनां न वास्ता तैमखु ! 

बरू ल्वँहया मूर्ति जुया जन्म का, 

द्यो धकाः छन्त पुज्याइ, 

स्वां व जाकि छायू है ! 

बरु सिमा, वंगल सिमा जुया: जन्म का, 

द्योया प्रतीक भाःपा छन्त सिन्ह तिकी, परिक्रमा याई ! 
तर, मन जुयाः छ गबलें जन्म कायमत्य, 

छन्त सुनानं पुच्छे याइमखु ! 

बरु घाँय्‌ जुयाः बुया वा, 

सितु धका: श्रद्धा सुस्सुप्याःवै, 

अझ खिचा जुया: जन्मका 

दच्छिया छकःसां थन 'खिचा पूजा' जू ! 

तर मन जुया: गबलें जन्म कायमत्य ! ११ भाद्र २०११ 


साभारः प्रतिक्रिया , ने.सं.१०७८,पौ (६४) । यल: श्रेष्ठ प्रकाशन । 


पालिजाःस्वां 


६७ 


३. नर्मदेश्वर प्रधान ( ने.सं.१०६२ ) 


हिमालं च्वापुया 
गर्व न्ह्याक्वहे या:सां 
हिमालं आरोही! 
च्चापुया गर्व आरोहणला छंगु थन 
न्ह्याक्व हे याःसां उबले क्वचाइ 
आरोही! गबले हिमालया 
छंगु हि ला ख्वाउँयात 
क्वाये हे माः | छंगु क्वाःगु हिं 
गइ ... 
हिमालं 
शिखरया गर्व आरोही! 
न्ह्याक्व हे याःसां विजयीला छ थन 
आरोही! उबले जुइ 
पलाःला अन छं गुबले 
तये हे माः । हिमालया च्वकाय्‌ छं 
थःगु पलाःया गजू 
छुइ ... | 


साभार: जिमिगु भृत्‌ ख्वाउँसे तिनि ( ने.सं.११२८),पौ (६-७)। येःसान्त्वना प्रकाशन 


२० २००५ 


६८ नेपालभाषाया काव्य-मुनाःरामेश्वर हयाउँनिभाः 


४. पूर्णबहादुर वैद्य ( ने.सं.१०६१ ) 


पलखया ल: गुलि 


सुथया स्वां हलय्‌ 

जनाच्वंग लः गलि 

% ०७] % ००] ०) 
चाया- 
फी फी ख्वाउँगु पहरं 
छधि जुयावनीगुलिं बचय्‌ जुयाः 
सुथया माथनय्‌ 

चपचाप जः पियाच्चंग द 

% ००] SY 
ज्ञानया मौन साधकत थें । 


सुथ वयाः खनेदक्व आकाश 
छचलं यानाः चायेकूगु दु 
निभाःया सम्भावनां 
वया ख्वा: चकनावइ 
निभाःया स्पर्शय्‌ 
लुमुगु क्वाः मुनेगु आयूबुयाय 
२००००० २७ ७० ~ 
वं खिउँगु चाया ख्वाउँसे धिसिधाःगु शून्य नं 
फुचायकःवःगु दु । 
>> ~ ७०59 

खला, गुगु नं इलय्‌ 
तःफयूया छगू इवक्कायू 
आः नं अनिश्चित खः ब 
क्षणिकता ला यथार्थ खः वया 
तर गुगु क्षण दु वयात थन च्चनेगु 
उलिहे व यचुयाः 
उलिहे व थिनाः 
वहे पलखया क्षणिकतां 
वं थःगु सार्थकता न्ह्याकाकाइ । 


निभालं गंकाः फुकूसां 
वं वयात हे लायूलामा त्वःताथकी 
फसं पुइका य॑कूसां 
वं फयूयात हे प्याकाः 
वर्षातूया क्षमता बिइ 
गन ग॒थायू व कृतुंवनाः बिनावनी 
० ~ J 
बं अनया हे चा नाइका: 
सृजनाया आधार बियाथकी 
घौपलखया क्षणिकताय नं 
थःगु सार्थकता थुइकाः 
० ० 
चुपचाप अन॑ व- 
अदृश्यया, 
अनन्तताय्‌ तनावनी 


साभारः ल: लः खः (ने.सं.१११५), पौ (१६१-१६२)।ख्वपः संयोजन गुथि 

४. पूर्णबहादुर वैद्य ( ने.सं.१०६१ ) 


मां बो नापं 
ज्याथ बिश्वामित्रं थे 
लुखाय युग वयाः 

थीं जितः फ्वनाच्चन, 


जित समष्टि हलाब्यु 

सिसिया न्या समुद्रय्‌ तोताव्यु 
पञ्जःया झंगः सर्गतय्‌ ब्वयब्यु 
थौं जितः ब्याकं थः तनाहे 
थःत लुइके मागु दु । 


जिमां ! जिबौ! 

जितः छिमिसं बुयाः बुयाः 

जिगु तुति चिमि यायूमते 

जितः दनेब्यु, जितः वनेब्यु 

पिने लँ वया पियाच्चन 

माया ममताया परिमित छेंयू कुनाः 
जितः सुचुका तयूमते 

नगु पाल्चा च्याकाः इलं सताच्चन | 

लाखय्‌ लसिंया बाखं न्यंका जक 
जितः छिमिसं ख्याय्‌गु स्वयमते 
थ्व गनाच्वंगु सुंसांदंथाय्‌ 

बरु गोलि घुतुकूपिंनिगु - 

सः प्वंके हिं, बाखं तनेहिं । 


अय्‌ ! परिचित मिखा ! 
थःथितिया नाता ! 

छिमिसं न्हिला स्वयाः 

जितः स्वार्थया वासिइ फीमते 
जिग ल्युल्यु सुं वयाच्वन । 


ज्याथ बिश्वामित्रं थे , 


लुखाय, युग वया 
थौं जितः फ्वनाच्वन । 


साभारः सरासु (ने.सं.१०८७), पौ(१ २) । येः पासामुना 

५.प्रतिसरा सायूमि ( ने.सं.१०७५ ) 


गनं शान्ति पर्व च्वया मतःगु 
महाभारत - जि ! 


अफिस गब्लें पहाड जुया च्वनी 
फेतुइ लाइ मखुनि- 
रं ज्यां च्यू वई 
सास: हे ल्हाय मछिंक 
गब्लें ई या न्यव: जुयाः झ्यातुइ व 
थः यःथे पला छपलाः हे 
छिइ मजिइक- 
तर जि व हे सा खः 
गंगु सु निप या लागि 
सने मज्यूग ई या खिप: स्वीकार यानाम्ह- 


थौं छन्हुसां जि 
विदाया ब्लेड 
थ्व अफिसया खिप: चाना: 
छेय्‌ वया- 
छक:ला याउँक सास: ल्हाय धका: 

स्वाहाने थाहाँ वय हे मला:नि 
सुनानं वास्ता मयाना: 
लिकुकुं हिइमिइ चाया च्वंपि ज्या त 
अहिंचा:पिं मस्त थे 
जित: कय्‌ कय्‌ पू वल-स्व:स्व:थाय म्ह हे झ्यातु 

पँ पँ धुलय्‌ दुना: 

इई पना च्वगु क्वथा 
न्ह्यत्तुया ग्वःन्हुनिसे पिहाँ वने मछा:गु वसःत 
चा तक गना: सास: हहः पना च्वंगु गमलात 
फ्यतुइ धाय्‌ हे मदयक 
त:कै वया च्वंम्ह बइग: 
नँवया: वाकि थथं ख्वया च्वंम्ह 

बाथरूम। 
सुइत नि कायू] 

छु नि याय्‌। 
छझा: जि 
फयूलिं चा थें फन्न | 
प्यखरं छत्थु हमला फया: 
इतिमिति कंम्ह 
अभिमन्यू जि। 
गनं नं पिहाँ वनेगु लुखा हे मदुगु 
थ्व चक्रव्यूह जिगु 
थ्व ला जीवन ज्व:छि नं 
गबले स्वमचाइगु महाभारत-जिगु 
गनं नं शान्ति पर्व च्वया मतःगु । 


साभारः तिकिनंगु मि, ने.सं.११२१,पौ(५६) ।येःनेपाल भाषा मिसा खलः 

६.बुद्ध साय्‌मि ( ने.सं.१०६४ ) 


शहीदया मिखाय्‌ शहीद दिवस 


म्हगस - गुगु न्ह्यथनेत 
थः सयाबी माःसां सिमा कच्चाय्‌ 
जिं बं थःगु तुति ल्यहें थना । 
म्हगस- गग ब्वलंकेत 
SD 
नुगः दुने नं नॅगुलियात पाहाँ जवना 
थौ व हे म्हगस ल्हाकातल जिगु म्हं तुं । 


छु थ्व हे जुद्ध शम्सेरया पालिइ भवः छुयेत 
जिं थःत फ्यानागु ? 
थ्व तिनिख्यःया दथु लँय 
छुं तज्याःगु अयूला सिसि क्ववीत हे 
जिं क्वपुं नवः प्रति बिद्रोह यानागु ? 
अबीरं इलेवं गथे लुकुबी जिगु व्यथा ? 
अय्‌ आसे, श्रद्धाया नामं 
जिगु छयँलय्‌ स्वां - की तायेमते 
जि उकुस मुकुस 
गन जित: थना तल 
जि हसं मसं 
गन जितः ब्वयातल। 


साभारः जि : जिगु वर्तमान (ने.सं.१०९४) पौ(२६-२७) ।यलः श्रेष्ठ प्रकाशन 

७. योगेन्द्र प्रधान ( ने.सं.१०६२ ) 
ल्हाः तुति 


सृजनाया लोभ 
थ्व ब पापां जिं थःग ल्हाः तंकाग द । 
डौ ० ०००७ 


आज्जुया आसं 
थ्व लँय्‌ न्यासि ववं जिं थःगु तुति त्वसुकागु द। 
bE J 


दुःखया खँ 

बँ न्यंक न्हाकं जक बुया वैच्चन 
जिगु ज्यापु ल्हाःयात हिस्यास्यां । 
लें दुच्छि कझाः जक सैच्चन 
जिगु जुवाः तुतियात हिस्यास्यां । 


गुगु अमृतया आसं जिं ल्हाःतुति होम याना 
व अगिमथ: 

जि यथ्थे ब्वयेमाःगु आलः छपातं हाकुक्क 
आसमारा विष फ्वाल्ल प्यां वैच्चन । 


जिं थःगु ल्हाःतंका 

कि छिमिगु बल्ला ल्हातं 

पःखा मद्गु क्यबया स्वांत काचाकुचु याकेत मखु । 
२०२० JS J ७ 

जिं थःगु तुति न्हंका 

कि छिमिगु छाःगु तुतिं 

अनिकाल लिपा: बुया: वःगु पुवाचा चुंदक न्हुइकेत मखु । 


दुःखया खँ 

दे थ्वक्क “इन्क्लाब" हाहां सलंसः ल्हा:त 

थौं तकुस्वां झ्विं झिवं किइगु क:तिं जुया बिल । 
दे दुच्छि “जिन्दावाद" धाधां न्ह्यां वनिगु तुतित 
थौं गुणकेरा छया छ्या याइगु मुगः जुया बिल। 


मन्तुने 

कि ब्याधां प्यनातःगु जालय तक्यंगु छिमिगु ल्हाः 
हानं छकः न्हूगु इन्क्लाब हालेत तिप्यनेमा। 

कि कपटी गोहीया म्हय्‌ चुलुया लद्याःगु छिमिगु तुति 
हानं छक: न्हूगु जिन्दावाद ! 

लिस्ये लेफ्ट राईट यायेमा । 


(२०५३) 


साभारः लुमधंगु लकस (ने.सं.१०२०) , पौ(७०-७१) ।येःपलिस्था 

८. सुन्दर मधिकर्मी ( ने.सं.१०६३ ) 


फय्‌ छगू सत्य खः 


फय्‌ ! 

पंजः मख 
०७ | 

झंगः खः। 


फय ! 

वं न्ह्याबलें जःयात छगू चकंगु आकाश बी 
वं जःयात यचुका बी न्ह्याब्ले 

फय्‌ ! 

व न्ह्योब्ले खुसि नापं न्ह्याइ 

वं लःयात गब्लें ध्राप तइमखु, 


फय ! 

वं चकंका ल्हा ब्वयेका 

इमित लसकुस याना च्वनि । 

सिक्क ग्यानापुगु गुँइ शिकारी हय्‌ का थें 
न्ह्यागुं संकतय्‌ व दुब्वाये फु, 

थ्व सिक्क माःत्ते जुपि पहाडतयूसं 

थःत सिक्क तधं थः छु 

इमिके न म्ये दु, न तुति दु न मिखा हे 

फय्‌ ल: न्ह्यानाच्वंगु खुसि खुसि म्ये हाहां 
पालंपा खुसि नापं सुलि पुया 
७ ७ J 
महासागर थ्यंक वनी, 
पहाड, 
कतवा:या कतवा: तं, 
२) ० २) J J 
इमिसं तःतःग्वगु ल्ह्वतं यक्व कुतुंकी 
झवःलाका लापा स्वाना 
इमिसं चक्रव्यूह किल्ला यक्व दयकी 
फसं धुलं छवाका प्यां वइ । 


थ्व घमण्डि पहाडतयूसं यक्व हे गर्भ या: 
थःगु महानतायू 

थ्व भोरीवाल पहाडतय्सं यक्व हे घमण्ड या: 
थःगु वीरताय्‌ 

फयूयात यक्व क्वह्यंता: इमिसं 

फसं म्वाये चुका गाला वनी इमित । 

थ्व योयोथाय्‌ योयोर्थे दनाच्वंपि 


कपाः ततः ग्वपिं पहाडतयूसं 
जः यात यक्व गाजलं दा: 


फसं न्ह्याइपुक हृयेकी -जःया गुलाफत, 
इमिसं छु स्यू, नवःगु गौरबय मुग्ध जुइ सिकं 
फयूला छगू थयागु सत्य खः 

आंधि वइबले बाढ वइ थयागु वास्तविकता, 

फयला छगू महाकाव्य खः गुकी 
नह्याक्व ब्वंसां क्वमचाइगु ब्यां चुलित दु 


पाना पतिकं 

ज्वालामूखि जायेक दु 

गुकिं बुलुंबुलुं लावाया हां ल्ह्ूइच्वंगु दु 
पहाडं यक्वं इर्ष्या या: । 


साभारः फसय थ्वयाच्वंगु मे ( ने.सं.११०५), पौ(९-११) | ख्वपः मतकंलालि 

९. सुरेशकिरण ( ने.सं.१०८६ ) 


महासागरय्‌ छफुति ल: मद॒ 


फगत ख्वबि बाहेक 


अबलयू, गवलय जि खुसि तिनि 

खः, जिके न्ह्यानाच्वनीम्ह गति दु, न्ह्यानाच्वनीम्ह सः दु 
जिगु लँपु पनीम्ह चट्टान हे थजु - ल्वानाच्वनीम्ह लः दु 
आखिर लः 

-छगू नां खः दिपा विहीन गतितय निम्तिं 

-छगू ज्ञां खः गतिविहीन तुतितय निम्ति 

ख., जिगु प्रवाहया अख: न्ह्यायेगु साहस 

थौतक गर्भाधान हे मजूनि मनूया नुगलय्‌ । 


तर थुगु इलय्‌ गुगु इलय्‌ कि महासागर जुइधुनागु दु 
नर ~ J 
जिं पालागु द मुक्ति थःगु हे स.या 

२७ J J 
जिं सालागु दु तुति थःगु हे ल.या 

००0 ७ 
-फगत गम्भीर जुया: न्ह्यायेगु नामय्‌ 
-फगत शान्त जुया: म्वायेगु नामय्‌ 
तर ल: गन शान्त जुइ धकाः ? 
- शान्तगु लः छु मखु-न्यव सहितया बन्दी सिवय 
- शान्तगु लखय्‌ छुं मद-ध्वग्गी नवःगु सिवय 

नर ७0 ७) 

किसिद्वम्बः- 

थ्व जिगु प्रदर्शन मखु विशाल जुयाच्वंगुया 
किसिद्वम्बः ला स्यल्लाःगु दसि खः जिगु 
- जि फयूलिसे ल्वाये मफुगुया 
- थःगु गतिइ न्ह्याये मफुगुया 
नत लबु हे जि थः दने त्यनागुया कुतः खः 
खःसा फगत लिच्वः खः 
- सुनां गन धाल अन हे वना बीमाःगुया 
- सुनाँ गन धाल अन हे दना बीमाःगुया 
गबलय्‌ गबलयू जितः थनेत सनी सुनां लबु यानाः थःगु लागां 
खः, अबलय्‌ अबलय्‌ हे हानं मनुखं जितः- 
- कुनाब्यूगु दइ थःपिनिगु थलय्‌ 
- उनाब्यूगु दइ स्वत्ताकक निभालय 
चकनाः न्ह्यायेमाःम्ह लः अले-सुनाच्चनी सुम्क अन हे 
- सिनाच्चनी सुम्क अन हे 
खः, जिगु लःयात स्यानाः मनुखं 
थःपिनिगु निम्ति चि लिकया च्वन 
लःया हिनुलिं हि लिकया च्वन । 
उफ्‌, जिगु विशालता ! जिगु गम्भीरता 
छिमिगु 'आवरण'यात हे जिं छु धाये ? 
- छिमिसं न्ह्याके मफुत जिगु दिनाच्व॑म्ह लयात 
-छिमिसं म्वाके मफुत जिगु सिनाच्चंम्ह लःयात 
लः ला म्बानाच्चंगु खः न्ह्यानां न्ह्याये मछिंगु गल्छी गल्छीइ बरु 
लः ला न्यानाच्चंगु खः म्वानां म्वाये मछिंगु ल्वहंया कापिइ कापड बरू । 


साभारः घण्टाघर ई न्यनाच्चन (ने.सं.१०९४),पौ( ११-१२) येः च्वसापासा 

नेपालभाषाया गजल 
१.भूषण प्रसाद श्रेष्ठ ने.सं.१०७२ ) 


नुगः बिया: दः 


नुगः बिया: दः जिम्ह थः जुयाब्यु 
जितः पुज्याकाः जिम्ह द्यः जुयाब्यु । 


मसः मसः जिं नुगलं म्य हाला 
जि छन्त यःसा जिगु सः जुयाब्यु । 


गनं महृः थे मतिनाय्‌ जि हैबी 
व हृःगु स्वानय्‌ सुतिलः जुयाब्यु । 


छ शक्ति खः न्है, जिगु जिन्दगीया 
अशक्त ज्वीवं जिगु बः जुयाब्यु । 


मनय्‌ छ घाना: वन्य थौं, जि यात्राय्‌ 
जि लाय्व ख्युंथायू जिम्ह जः जुयाब्यु । 


साभार : नुग: वसाः (नेसं ११२६),पौः(५५) ।यें, ईलोहं प्रकाशन । 


पालिजाःस्वां 


८३ 


२.ईश्वरी मैया श्रेष्ठ ( ने.सं. १०७७ ) 
छं लाकूगु घाःदुने 

छं लाकूगु घाः दुने नं मतिनाया किच: खना 
घालं ब्यूगु स्याः दुने नं जिन्दगीया लिजः खना । 


मतिनाया हनेगु रहर दुने ब्वलंगु थ्व जिन्दगी 
छन्त स्वयगु जिगु मिखाय्‌ जिं हे थःगु लिचः खना । 


ख्वबिं प्याना झूचाःगु वथं गंगु थ्व मनयात 
वाउँसे च्वंगु गु स्वयां ला बग: हे छगू थिकः खना । 


वर्थ गःगु मन जूसां बगः थें गंगु नुगः जूसां 
स्वैत छु धायू थन थः हे थःगु बिकः खना । 


थःगु हे लिचः खनेमा वा थः हे बिक: जुइमा 
छंगु घाः जितः स्याः म्वायूत थ्व हे लिबः खना । 


साभार : ईया सवाः (नेसं ११३३),पौ(२४), ।ख्वपः,कुतःपिकाकः 

३.दया खड्गी 'बेचेन'( ने.सं. १०८४) 


देगलय द्यः मदु 
देगलयू द्य: मदु अयूनं गं दनि 
स्वांमाय स्वां मदु अयूनं कं दनि ॥ 


हिउपा: वल, प्रजातन्त्र धाःगु नं हल 
स्व रे मांभाषा छयले मदु, अझं पं दनि ॥ 


माथं मवंनि थनया थथ्या:-क्वथ्या: 
जःखः न्ह्यःने-ल्यूने अझं तं दनी ॥ 


न्हंकेत स्व:गु खः झीत, तर झी मन्हं 
झीके पूर्वजं त्वःताथकूगु ञं दनि ॥ 


न्ह्याकीपिं, ग्वाकीपिं, च्वयेकीपिं जक मा: 
फुक्क द्यंगु मदुनि, अझं खापा खं दनि ॥ 


साभार : मतिनाया लँपुइ (नेसं ११२१ म्हपूजा) 


पालिजाःस्वां 


टश 


४.एच.के. कपाली (हरिकृष्ण कपाली) ( ने.सं.१०८८ ) 


क्वछुके मते छयं 
क्वछुके मते छयं, क्वछुकलकि ल्वहं नं द्य: जुड; 
अन्याःया विरोध यायेमफतकि बुद्धि नं च्यः जुइ । 


असीमित शक्तिया स्वामी खः छ अय्‌ ल्यायूम्ह, 
ल्हा: जक म्ह च्युँ छं, लँदथुया पर्व: नं ख्यः जुइ । 


सत्य व न्यायया सुकुन्दा च्याकि नुगलय छ, 
शोषित-पीडित अल्याख जन जन नं थः जुइ । 


स्याक्वत्याक्वया बाहां स्याये थे स्या:गु दु थन जितः, 
मुक्ति-कामनाय्‌ बाहा:वंगु छफुति हि नं जः जुइ । 


अल्याख ल्हा:त म्ह च्युंगु द॒ छंगु ल्यूने 'कपाली', 
पला: जक न्ह्याकि, पला:स: हे मुक्तिया स: जुइ। 


साभार : नुगलय्‌ अगिंमथः च्याः (नेसं१११८ बछलाथ्वः) 

नेपालभाषाया हाइकु 


१.अमोघ ताम्राकार (तबः) ( ने.सं. १०७६ ) 


निकूचा हाइकु 


>. 
धात्थेंगु सुंसां 

J J 
कोलाहलया दुवातयू 
की बायावंगु लँ 


ह 
ज्याथः वसन्त 
ल्यायूम्हम पतझड 


जिन्दगी म्हिती। 


साभार : नेवा: हाइकु (नेसं १११३ कछला) 


पाल्लिजाःस्वां 


८७ 


२.विमल ताम्राकार ( ने.सं.१०८४ ) 


स्वकुचा हाइकु 
१. 

म्वाःहि छफुति 
हाचां गाये त्यनकि 
सुथ जुयाबी । 

८ 


ई खना: तं चाय्‌ 
मिखा तिसिना: द्यने 
इलं तुं थनी । 

३. 

हाकुगु च्वसां 

तुयू तिमिला च्वये 
वनं हाकुइ। 


साभार : जीस्वां (नेसं १११३)। ख्वपःकुतःपिकाकः। 

३.मोहनकृष्ण जोशी 


प्यकुचा हाइकु 

१ 

थ्व चकं-दबू 

खासा थें कयूकुना बी 
क्व:-भाषा ल्हाना: । 
< 

ध्वंचिया धापू 
बुशया त:म्हगस 
विश्व कुनेगु । 

३ 

कानूनी जेल 

सर्वोच्च अदालत 
संविधानया । 

ह 

अन्या: जुयेव 

विरोधं मिखा ज्वयूपी 
कविया च्वसां । 
साभार . ह्याउँबाला, (नेसं ११२१ मोहनि) 


पालिजाःस्वां 


८९ 


४.कृष्णभक्त बोडे ( ने.सं.१०८० ) 


स्वकुचा हाइकु 


१ 

म्हगस छु खः 
पूमवंगु विश्वास 
यातांप्यातां थें। 


है 

याक: साम्राज्य 
छगू हुनि याक:ध्वं 
हल्ला आतङ्क । 


३ 

कानूनी उजं 

दरु ल्वाकज्या:गु ल: 
J J 


अदालत खः । 


साभार : जिगु लु (नेसं ११२२ यंला) 

५.तुयू पुं (दिलबहादुर चित्रकार) ( ने.सं.१०८४) 


प्यकुचा हाइकु 


१ धर्ती चिरिबा: 
मिखा दुम्ह कां खनि 
गा: गनं ल्हाइ । 


२.पाखां ल: हाइ 
पख मजा:ग जया: 
JS ९८० २७ २० 
न्या सनेमछिं । 


३.म्ह छम्हं घाः घाः 
मल्ता व चि ह्वःगुलिं 
च्याःगु खः सिँका । 


४.सर्ग: छफातिं 
ह्याउँमि ग्वा:गु दःसां 
बँ छतिं मक्वा: | 


साभार : चिरिबा:गु (नेसं११२३ तछलागा: दशमी) 


पालिजाःस्वा ९१ 


६.बद्री वेदना ( ने.सं.१०८३ ) 


१ 

हृया च्वंगु स्वां 
पुइकातःगु सफू 
हिसिया काव्य । 
र 

ब्रम्हाण्ड चीधं 
जिमि मांया न्ह्यःनेला 
लुभान चीजा । 

२ 

खसुं कियेवं 
महसें च्वनी मखु 
जिन्दगीया स्वां । 


साभार : हिसिया काव्य (नेसं ११३५),पौ (३९) ख्वपःकृतःपिकाकः। 

त्रि.वि.दुने नेपालभाषा स्नातकोत्तरया सेमेष्टर प्रणालीकथंया 
पाठ्यक्रम सन्‌ २०१७स निर्माण जुल । न्हापांगु सेमेष्टरय्‌ 
ब्वनेमाःगु काव्य साहित्य (॥४8:552) दुनेया पाठ्य सामग्रीकथंया 
नेपालभाषा साहित्यया प्राचीन, माध्यमिक व आधुनिककालया 
काव्य (म्ये, बाखं म्ये, कविता, गजल, हाइकु) सफूत काचाक्क 
लुइकेहे थाकु । 


थ्व हे खयात वा: चायका नेपालभाषा केन्द्रीय बिभाग, यलया 
हनेबःहपिं गुरूपिं रास जोशी (डा. राजनलाल जोशी), रवि 
शाक्य व शरद कसाःजुपिनिगु ग्वहालिं प्रतिनिधि नेपालभाषाया 
काव्य-मुना हवय्‌काःगु पालिजाःस्वां छिकपिन्त देछाना 
च्वना । प्राचीन काव्य थुइके अपुइमाःधका: मालेफक्वः भावानुवाद 
व अनुवाद मुंकाः दुथ्याकेगु कुतः यानागु दु । थुगु लिधँसा-ज्वलं 
नेपालभाषा स्नातकोत्तरया ब्वमि पासापिन्त भतिचासां ग्वाहालि 
जुइ धेगु भलसा कया । 


सफूयात ल्वयूक देवः च्वयादीम्ह किजाभाजु सूर्य श्रेष्ठयातनं 
सुभाय्‌ देछाना । 


- रामेश्वर ह्याउँनिभा: 


